Zayn Malik Keluar One Direction!

Ini kenyataan rasmi Zayn Malik selepas mengumumkan mengundurkan diri selepas bersama dengan One Direction selama lima tahun.
“Kehidupan saya bersama One Direction adalah melebihi daripada apa yang saya bayangkan selama ini.Tetapi selepas lima tahun, saya merasakan sekarang adalah masanya untuk saya meninggalkan kumpulan ini. Saya mahu memohon maaf kepada para peminat sekiranya mengecewakan mereka, tetapi saya perlu lakukan apa yang saya rasakan perlu. Saya mengundurkan diri kerana saya mahu menjadi seorang remaja berusia 22 tahun yang normal yang boleh tenang dan mempunyai masa sendiri daripada perhatian umum. Saya tahu saya mempunyai empat sahabat dalam kehidupan pada Louis, Harry, Liam dan Niall. Saya tahu mereka akan meneruskan sebagai kumpulan penyanyi terbaik di dunia,” jelasnya.
Penyanyi berusia 22 tahun itu secara rasmi membuat keputusan untuk meninggalkan kumpulan yang turut dianggotai oleh Niall Horan, Harry Styles, Liam Payne dan Louis Tomlinson.
One Direction dalam kenyataannya yang dikeluarkan kepada MailOnline:
“Kami amat sedih untuk melihat Zayn pergi, tetapi kami amat menghormati keputusannya dan akan terus mengingatinya. Sepanjang tempoh lima tahun ini amat bermakna buat kami. Kami melalui banyak perkara bersama-sama, maka kami akan sentiasa berkawan. Kami berempat sekarang akan meneruskan One Direction. Kami tidak sabar-sabar untuk merakamkan album baharu dan melihat semua peminat pada konsert jelajah kami seterusnya.
mstar online
BACA:  Kris Jenner Hasilkan Rumah Biskut Untuk Anak Sebagai Hadiah Hari Krismas
Tags: one directionzayn malikzayn malik keluar one direction


Teknik Spa: “Dry Body Brushing” Hapus Selulit, Menyah Toksin, Galak Peredaran Darah & Cantikkan Kulit!

Pergi sahaja ke mana-mana butik spa dan lihatlah pada menu servis yang ditawarkan, pasti ada terdapat pilihan yang menawarkan teknik “Dry Brushing”.
Dry body brushing atau teknik memberus kering ini adalah salah sejenis teknik yang popular untuk membersihkan badan/kulit (exfoliating) di samping melancarkan peredaran darah ke seluruh badan.
Apa yang anda perlu cumalah berus badan berbulu kukuh yang boleh dibeli dari mana-mana farmasi seperti Watsons, Guardian atau butik penjagaan kulit dan badan berdekatan.
Kebiasaannya berus yang digunakan untuk teknik dry body brushing ini adalah berlainan daripada loofah atau span mandi yang selalu kita pakai untuk membersih kulit dari daki dan habuk yang melekat pada badan saban hari.
Batang dan permukaan pemegang berus yang diperbuat daripada kayu tahan air sering menjadi pilihan buat wanita yang melakukan dry body brushing agar ianya tidak mudah rosak dan tahan lebih lama.
Foto -theaverageextraordinarywoman.com
Kedengaran agak kasar untuk membelai kulit dengan cara memberus ini bukan? Anda tidak perlulah risau. Teknik ini sebenarnya telah lama diamalkan oleh kebanyakkan para selebriti Hollywood seperti Miranda Kerr. Beliau sendiri mengakui bahawa teknik dry body brushing ini langsung tidak menyakitkan kulit seperti mana yang anda gambarkan.
Untuk pengetahuan anda lagi, memberus kering secara lembut ke atas permukaan kulit tanpa menggunakan air atau cecair akan mengelupaskan sel kulit mati dan kering secara lembut sekaligus memperbaiki penampilan serta membenarkan kulit untuk kekal hidrat apabila pelembap digunakan selepas itu kerana kulit telah bersih dan lebih senang untuk menyerap bahan lembapan dan produk.
Foto -swiish.com
Selain melicinkan permukaan kulit, teknik ini bisa menyah toksin dari badan kerana ianya serupa dengan gerakkan urutan. Tekanan ringan terhadap kulit dan pergerakkan arah memberus itu sebenarnya akan bantu mengalihkan cecair toksin yang terkumpul diantara tisu kulit ke saluran kelenjar dengan lebih efisyen, iaitu tempat dimana kesemua bahan buangan itu kemudiannya bakal dihapuskan.
“Sebenarnya badan anda yang akan melakukan proses pengasingan tokisn ini secara semula jadi, tetapi dengan melakukan teknik dry brushing, sudah tentu ianya akan membantu mempercepatkan proses penyah toksin dan dalam masa yang sama memberi rangsangan terhadap peredaran dan penghantaran oksigen dalam darah kepada kulit serta organ lain,” jelas seorang Pengarah Spa di Lake Austin Spa Resort.
BACA:  Bukan Setakat Hilang Stress, Banyak Manfaat Pada Kesihatan Kalau Main PianoSelulit. Foto -Google
Yang lebih menarik, ada juga pakar yang berpendapat teknik dry body brushing ini boleh mengurang dan menghilangkan selulit terutamanya pada bahagian peha dan pinggul. Selulit atau permukaan yang menyerupai kumpulan lesung pipit itu terjadi disebabkan kombinasi lemak dan tisu penghubung di bawah kulit. Ia membuatkan penampilan peribadi anda kelihatan comot dan tidak menawan.
Alatan:
Foto -Google

Anda memerlukan berus badan yang mempunyai rumpun bulu yang kukuh serta tidak terlalu lembut, jika tidak, agak sukar untuk anda melakukan teknik ini. *Anda lakukan ini untuk mengelupaskan sel kulit mati, jadi gunakan berus yang agak kasar sedikit agar kotoran kulit mudah tanggal.
Cari berus yang mempunyai tangkai pemegang panjang agar senang untuk mencapai bahagian-bahagian sulit seperti di belakang badan yang sukar dicapai tangan.
Bulu berus haruslah bersumberkan dari bahan semula jadi agar lebih mesra dengan kulit.

Cara-Cara Melakukan Dry Body Brushing:
Lakukan teknik memberus kering ini pada waktu pagi sebelum mandi kerana ia akan memberi rangsangan positif untuk anda kekal aktif sepanjang hari! Tetapi anda juga bisa melakukannya pada bila-bila masa sebelum mandi. Pastikan permukaan badan anda benar-benar kering.
Gunakan teknik memberus secara menarik. Mulakan memberus dari bahagian hujung kaki dan perlahan-lahan menarik berus sehingga kesemua permukaan kulit kaki termasuk betis, belakang pelipat kaki dan pergelangan kaki. *Jangan berus secara turun dan naik kerana itu tidak akan berkesan.
Setelah itu, beralih pula ke bahagian peha, pinggul, perut, belakang badan, dada, lengan serta bahu. Berus secara menarik/menaik dan tolak darah kebahagian jantung anda. Manakala dari bahagian leher pula, berus secara menurun dan tolak darah ke bahagian jantung.
Apabila selesai memberus, anda boleh melakukan rutin mandian anda seperti biasa. Hasilnya, kulit anda akan menjadi lebih bersih, lembut, licin, seterusnya melancarkan proses pergerakkan organ dalam badan!
Selamat mencuba!
Rujuk Pautan Video Cara-Cara Melakukan Dry Body Brushing!

https://www.youtube.com/watch?v=7ANy_2xWLAoVideo can’t be loaded because JavaScript is disabled: Dry Skin Brushing: What Is It & How To Do It (https://www.youtube.com/watch?v=7ANy_2xWLAo)

SUMBER
Tags: Berus BadanCara Teknik Dry BrushingDry Body BrushingKecantikkankesihatankulitLancarkan Peredaran DarahManfaat Dry BrushingselulitTeknik SpatipsToksin


Makin Lain, Peminat Kecewa Khloe Kardashian “Buat Sesuatu” Pada Muka

Khloe Kardashian baru-baru ini menafikan dia membuat pembedahan plastik dan mengubah hidungnya.
Tetapi gambar Instagram terbaru Khloe menunjukkan sebaliknya malah mencetuskan kebimbangan di kalangan peminat, yang mendakwa bahawa wajah bintang tinggi lampai itu kelihatan langsung ‘tidak dikenali’, bahkan terlalu berbeza.
Foto – IG Khloe Kardashian
Pada gambar tersebut, Khloe memakai korset kulit merah jambu, yang menonjolkan asetnya dari muka sehinggalah ke tubuh badan yang menggiurkan itu.
Foto – IG Khloe Kardashian
Walaubagaimanapun bukan body Khloe yang menarik perhatian follower, tetapi wajahnya. Hampi kesemua yang komen meminta bintang realiti itu untuk menahan diri dan jauh daripada pembedahan kerana hampir merosakkan wajahnya yang sedia kala cantik semulajadi.
Foto – IG Khloe Kardashian
Mungkin peminat lupa bahawa teknik kontur telah maju sejak KUWTK ditayangkan pada tahun 2007, yang mana Khloe menunjukkan dirinya dalam tutorial mekap untuk Vogue – di situ Khloe mengakui bahawa dia kadangkala kelihatan “gila” dan obses dengan kontur hidung yang berlebihan.
Foto -hollywoodlife.com
Foto – hollywoodlife.com
Peminat mendakwa wajah Khloe langsung ‘tidak dapat dikenali’ berbanding dengan rupa biasanya. Di bawah diambil pada Februari 2019.
Foto – Getty
Rupa terkini pada September 2019.
Foto – IG Khloe Kardashian
Memang tidak dapat dinafikan lain macam rupa Khloe sekarang. Kita sedia maklum dengan perkembangan teknologi, tak mustahil Khloe melakukan teknik penyuntingan berlebihan sebelum memuat naik gambar di Instagram. Atau sekadar mekap tebal, kita sendiri tahu bagaimana adik beradik Kardashian ‘gilakan’ mekap.
Bila ada duit, macam-macam boleh buat…
BACA:  Kris Jenner Hasilkan Rumah Biskut Untuk Anak Sebagai Hadiah Hari Krismas
Tags: gambar baru khloe kardashianinstagram khloe kardashiankhloe kardashiankhloe kardashian 2019muka baru khloe kardashianmuka khloe kardashian


Comelnya! Tony Moly Hasilkan Koleksi Mekap Samyang Untuk Peminat Ramen Pedas

Rasanya semua orang kenal dengan jenama ramen Samyang yang hadir dengan pes cili pedas berapi ini. Ternyata, Samyang berjaya menarik perhatian individu di sleuruh dunia dengan keunikan rasa mee segeranya dan terkini telah diilhamkan dalam bentuk kosmetik pula!
Jenama kosmetik dan barangan kecantikan Korea tidak pernah mengecewakan kerana sering tampil dengan paket dan kotak pembukungsan yang comel belaka.
Bedak kusyen Samyang x TonyMoly yang hadir dengan cecair bedak refill -dibungkus dalam paket pes cili Samyang. Sumber: Tony Moly
Seperti Tony Moly, ilhamnya kain eksentrik apabila menyunting jenama ramen popular itu untuk menghasilkan koleksi mekap edisi terhad yang terdiri dari bedak kusyen, pelembap bibir, pemerah pipi dan pewarna bibir jenis lip tint.
Tonton Youtuber Mencuba Koleksi Mekap Samyang x TonyMoly

https://www.youtube.com/watch?v=q9DKL0ZdDvcVideo can’t be loaded because JavaScript is disabled: 역대급 신상! 토니모리X불닭볶음면 전제품 하울 Fire Noodle Cosmetics Haul🔥ㅣMia (https://www.youtube.com/watch?v=q9DKL0ZdDvc)

Rata-ratanya berasaskan pembungkusan yang berupa paket Samyang… lip tint dan pemerah pipi dibungkus dalam paket samyang berperisa Cheese, Karbo dan Hot Chicken. Manakala, bedak kusyennya pula dibungkus dalam paket Samyang berbentuk cawan yang turut didatangkan bersama sebilah sikat -dibungkus dalam kertas pembungkus chopstik. Menarik sangat kan?!
Lip tint Samyang x TonyMoly hadir dalam dua warna pilihan yang berasaskan rona merah dan jingga terang. Sumber: Tony Moly
Secara teknikalnya, kesemua koleksi Samyang x TonyMoly ini hanya dijual dan diedarkan di semua gedung dan kaunter Tony Moly sekitar Kore sahaja. Namun, andainya kamu masih berminat, boleh juga mencuba nasib mendapatkannya menerusi gedung atas talian Shopee.
Pelembap bibir Samyang x Tony Moly. Sumber: Tony Moly
Harga untuk setiap satu unit dari koleksi Samyang x TonyMoly Hot Edition ini adalah tidak melebihi RM70.
BACA:  Tanggalkan Segala Sel Kulit Mati Dengan Inovasi Baru Dr.Jart+ 'Pore•remedy'Pemerah pipi Samyang x TonyMoly hadir dalam dua rona pilihan termasuklah merah jambu samar dan merah pekat. Sumber: Tony Moly
Samyang adalah jenama ramen yang mula diperkenalkan pada 2012 sebelum menjadi menu mee segera paling pedas beberapa tahun sudah berikutan fenomena Samyang Challenge dan Mukbang dalam kalangan yang banyak dimuat naik menerusi platform media sosial sepeerti Instagram dan Youtube.
RUJUKAN 1, 2, 3
Tags: jenama mekap koreak-beautyMee Segera SamyangMekap SamyangRamen SamyangSamyangSamyang x TonyMolySamyang x TonyMoly Hot EditionTony Moly


Dengarkan Single Pertama Kumpulan Payslip ‘Syurga Sang Pencinta’ Di Spotify

Kumpulan Payslip membariskan remaja linkungan umur belasan tahun ini dianggotai oleh 4 orang anak muda. Payslip merupakan gabungan dua beradik iaitu Mohd Asrul Najmi (Jimmy) sebagai pemain bass dan Mohd Asrul Hakimi (Akeem) sebagai vokalis, bersama dua remaja lagi yang berlatarbelakangkan kumpulan rock lagenda XPDC, iaitu Nik Mohd Arif (Arif) sebagai pemain gitar dan Syazwan (Wan) sebagai pemain drum. Hasil daripada darah yang mengalir dalam tubuh anak-anak muda ini, mereka mengikut jejak langkah ahli keluarga yang turut meminati muzik sejak kecil lagi.
Warner Music Malaysia dengan rasa besar hati bakal memasarkan album sulung Payslip yang akan dilancarkan pada 11 November tahun ini. Sebelum itu, Payslip juga telah menarik perhatian sebuah syarikat perkhidmatan muzik digital terkemuka dari Sweden iaitu Spotify dimana single pertama ‘Syurga Sang Pencinta’ boleh didengar secara eksklusif hanya melalui Spotify bermula pada 22 September 2014.
Spotify telah bekerjasama dengan Warner Music Malaysia dalam mempromosikan mereka dan Payslip juga merupakan artis baru Malaysia yang akan melancarkan album sulung di Spotify dalam masa terdekat ini.
BACA:  Netflix Bongkar Kisah 'Sons Of Sam', Pembunuh Bersiri Paling Ditakuti Di New York
Tags: Dengarkan Single Pertama Kumpulan Payslip 'Syurga Sang Pencinta' Di Spotify


SK-II Persembah Beauty Bound Asia on YouTube!

Jenama penjagaan kulit terulung SK-II mempersembahkan Beauty Bound Asia on YouTube – pencarian digital pertama dan pembentukan program untuk bakat pencipta kecantikan secara online. Ia adalah peluang keemasan untuk berinteraksi dan belajar dengan pakar kecantikan, jenama kecantikan dan pakar digital.

Cabaran berasaskan masa, program mentor dan bengkel yang diadakan oleh pengaruh kecantikan terbesar di Asia serta pakar industri, Beauty Bound Asia adalah inisiatif ulung yang direka khas untuk mengetengahkan dan membentuk generasi baru pakar kecantikan online.

Beauty Bound Asia terbuka kepada penduduk di 11 bandaraya terlibat termasuk Tokyo, Seoul, Osaka, Taipei, Hong Kong, Manila, Bangkok, Kuala Lumpur, Singapura, Jakarta, dan Sydney. YouTube dan bintang YouTube terkenal akan terlibat memberikan sokongan kepada program ini dengan menawarkan bengkel kemahiran untuk finalis Beauty Bound Asia.

Jurulatih online termasuk ratu kecantikan YouTube Michelle Phan, yang memiliki lebih 7.8 juta pengikut di YouTube dan 1.9 juta di Instagram. Selain itu, pakar kecantikan dari seluruh Asia turut memberi sokongan sebagai jurulatih termasuk Sasaki Asahi (Jepun), Calary Girl (Korea), Momay (Thailand) dan Wengie (Australia).

Siapa yang layak menyertai?

Sekiranya anda…

Berusia lebih daripada 21 tahun
Mempunyai minat mendalam terhadap kecantikan dan perkongsian pengetahuan kecantikan
Kreatif dan memiliki idea bernas
Mempunyai atau berminat untuk mengembangkan pengetahuan penghasilan video
Penduduk tetap di mana-mana 11 bandaraya – Tokyo, Seoul, Osaka, Taipei, Hong Kong, Manila, Bangkok, Kuala Lumpur, Singapura, Jakarta, dan Sydney

Untuk maklumat lanjut dan pendaftaran, anda boleh layari beautyboundasia.com.

BACA:  Kulit Gebu Dan Lembap Bila Guna Sephora Collection Colourful Skincare
Tags: beauty bound asiaproduk sk-11sk-11youtube


Demi GegarVaganza 3, Zarul Umbrella Cuti Tanpa Gaji

Vokalis kumpulan Umbrella, Zarul akui mengambil cuti tanpa gaji untuk penglibatannya dalam program GegarVaganza 3 (GV3).
“Saya masih lagi bekerja dengan Malaysia Airlines (MAS) cuma saya ambil cuti tanpa gaji untuk sertai GV3. Pada mulanya pihak pengurusan agak berat untuk melepaskan saya tapi selepas mempertimbangkan beberapa sebab dan juga permohonan itu, akhirnya mereka meluluskan cuti tersebut.
“Saya berterima kasih kepada pihak pengurusan MAS kerana memahami situasi saya,” katanya.
Dalam pada itu, ketika ditanya mengenai GV3, Zarul atau nama sebenarnya Zairulkefli Husin memberitahu kesemua peserta adalah hebat-hebat belaka.
“Tak dinafikan semua peserta GV3 ini hebat-hebat dan persaingan yang bakal berlaku di pentas nanti adalah persaingan sihat. Saya ambil pendekatan jadi seperti mereka maksudnya bila mereka memberikan persembahan terbaik maka kita pun kena buat begitu.
“Kita juga tahu bila masuk sesebuah program realiti kita perlu jadi variasi, tak boleh tetap dengan genre lagu yang kita suka. Semua genre ada dia punya ‘value’ yang tersendiri, tipulah kalau saya kata tak risau jika kena menyanyi lagu yang saya tak biasa.
“Tapi apa yang penting saya berusaha dan lakukan yang terbaik sebagaimana peserta lain,” jelasnya.
Saksikan Konsert GegarVaganza 3 yang bersiaran secara langsung dari Auditorium Majlis Bandaraya Shah Alam (MBSA)bermula 16 Oktober ini secara eksklusif di saluran Astro Ria (104) dan Ria HD (123) setiap Ahad, jam 9.00 malam.
SUMBER
BACA:  10 Selebriti Tampil Tanpa Mekap Di Karpet Merah, Yay @ Nay?
Tags: GegarVaganza 3malaysia airlinesZarul Umbrella


GLOWGEAR™: 2 Peranti Kecantikan Canggih Ini Yang Kamu Perlukan Sekarang!

Diasaskan oleh dua adik beradik; Mia Samtami dan Ajit Vaswani, GLOWGEAR™ telah mencipta peranti pelbagai fungsi yang canggih, bermanfaat untuk kulit serta minda anda! Jenama penjagaan kulit dan diri GLOWGEAR™ menawarkan alat serta produk kecantikan yang berkesan untuk semua jenis kulit, yang direka berdasarkan sains dan kecanggihan teknologi.
Setiap perantinya berpotensi untuk tingkatkan rutin penjagaan diri dan mencipta pengalaman deria, meninggalkan kamu dengan kesan yang menakjubkan!
Mula memasuki Sephora tahun ini, DIVA syorkan untuk kamu cuba dua peranti GLOWGEAR™ yang canggih ini dengan segera;
GLOWDROP 4-in-1 facial device (RM439)
Peranti 4 dalam 1 GLOWDROP ini adalah berus pembersih wajah yang menampilkan silikon lembut. Yang bestnya, peranti ini sangat sesuai untuk setiap jenis kulit termasuklah kulit sensitif dan bintik hitam.

Foto – GLOWGEAR

Fungsi GLOWDROP pula adalah:

Boleh hilangkan jerawat, gebukan kulit, hilangkan garis dan menenangkan keradangan dengan cahaya LED biru dan merah (inspirasi NASA).
‘Thermo-Glo Booster’ adalah untuk tingkatkan penyerapan serum, pelembap atau sebarang produk skincare untuk dapatkan kulit yang lebih berkhasiat dan glow secara semula jadi.
Urutan sonik terbina dalam bertujuan untuk redakan ketegangan apabila guna di pressure points.

GLOWQUARTZ face roller (RM239)
Penggelek wajah GLOWQUARTZ pula sesuai digunakan ketika kamu mahu kurangkan bengkak wajah selepas bangun tidur. Atau pun ketika kamu mahu mengangkat wajah dan mencipta definis supaya lebih terbentuk.

Foto – GLOWGEAR

Kenapa GLOWQUARTZ adalah alat yang patut kamu cuba:

Senaman menguli otot yang unik untuk kamu ‘pahat’ tulang pipi dan garis rahang.
Diperbuat daripada 100% Jade dan Rose Quartz semula jadi, alat ini sangat berkesan untuk lepaskan ketegangan pada wajah.

Boleh beli kedua-dua peranti GLOWGEAR™ di [SINI] ye.
BACA:  Koleksi Nail Art 'Pink Venom' Yang Boleh Kamu Cuba Di Sesi Manikur
Tags: glowdrop 4-in1glowgearglowquartz face rollersephora


Tak Sabar! Trailer K-Drama ‘My First First Love’ Musim Kedua Dah Keluar

Penulis antara peminat drama Korea bertajuk “My First First Love” di Netflix. Walaupun mengetengahkan tema rom-com tetapi ternyata drama ini berbeza, lainnya siapa sangka watak hero tidak mendapat apa yang diingini. Hero kedua pula yang diangkat.
My First First Love kaya dengan elemen persahabatan menarik untuk ditonton. Sekumpulan teman tinggal di bawah satu bumbung yang sama. Melalui satu sama lain, mereka menemui cinta, persahabatan, dan segalanya. Bagaimana kehidupan seharian yang suram terus bertukar gembira dengan kehadiran sahabat yang sentiasa ada bersama. My First First Love buat anda rasa bahagia melihat keikhlasan persahabatan mereka.
Foto – Kpopmap
Musim pertama penonton diperkenalkan dengan hubungan persahabatan antara Tae-o (Ji Soo) dan Song-i (Jung Chae Yeon). Mereka berkawan dari kecil sehinggalah kedua memasuki universiti, mereka sangat rapat tetapi langsung tidak mempunyai perasaan satu sama lain. Hubungan jadi renggang apabila Tae-o berkenalan dengan Ryu Se-hyun (Hong Ji Yoon) manakala Song-i jatuh cinta dengan sahabat Tae-o, Do-hyeon (Jung Jin Young). Episod akhir musim pertama menyaksikan adrenalin penonton naik memuncak apabila Tae-o melihat Song-i dan Do-hyeon bercumbuan.
Meneruskan kisah mereka, My First First Love tampil musim kedua. Menerusi trailer, kita dapat melihat Song-i dan Do-hyeon memberitahu mereka sedang bercinta. Tae-o mula berasa janggal dan hubungannya bersama Ryu Se-hyun mula dilanda badai. Pelbagai konflik terjadi antara Tae-o, Song-i, Do-hyeon dan Se-hyun mencetuskan kebimbangan kepada penonton.

https://www.youtube.com/watch?v=K6Gz3wyvTY4Video can’t be loaded because JavaScript is disabled: My First First Love: Season 2 | Official Trailer | Netflix (https://www.youtube.com/watch?v=K6Gz3wyvTY4)

Agaknya Song-i dan Tae-o akan bersama atau mereka kekal BFF? My First First Love akan menemui penonton Netflix pada 26 Julai 2019… Sama-sama kita tonton ye!
BACA:  Selena Gomez Bakal Undur Diri Dari Dunia Nyanyian?
Tags: drama korea my first first lovek-drama my first first loveMy First First LoveMy First First Love 2netflix my first first love


Mas Idayu, Elly Suriaty Jadi Tenaga Pengajar & Juri Tetap Ujibakat AF2016

Penyanyi Mas Idayu dan aktres Elly Suriaty diumumkan sebagai tenaga pengajar baru dan juga juri tetap sesi ujibakat program realiti Akademi Fantasia (AF2016).
Menurut Pengurus Saluran Astro Ria, Raqim Ahmad, perlantikan Mas Idayu dan Elly Suriaty adalah berdasarkan latar belakang dan pengalaman dalam industri hiburan tanah air.
“Sedikit kelainan untuk tahun ini di mana dua nama baru telah diperkenalkan dan tidak pernah dibawakan oleh pihak produksi AF sebagai tenaga pengajar.
“Kami telah memilih Elly kerana kita sendiri tahu tentang kredibilitinya dalam bidang lakonan dan pengarahan.
“Saya rasa dah tiba masanya beri peluang kepada bakal pelajar AF2016 untuk belajar seni lakonan pentas daripada seorang bintang yang mempunyai pengalaman seperti Elly.
“Manakala Mas Idayu pula persembahannya dalam Dangsut Star dan juga penglibatannya dalam sebuah program realiti di Indonesia sangat besar.
“Dia juga telah berjaya membentuk seorang penyanyi dangdut baru dan untuk AF kali ini, Mas Idayu akan berkongsi pengalamannya sepanjang berada di pentas tersebut selain memberi tunjuk ajar kepada mereka.
“Mas Idayu telah dilantik sebagai Guru Persembahan Vokal manakala Elly Suriaty pula adalah Guru Seni Persembahan AF2016,” katanya ketika ditemui pada sidang media AF2016 bertempat di Restoran The Appartment, Kuala Lumpur Convention Center pada petang Selasa.
Selain Mas Idayu dan Elly, bekas pengetua AF2015 Edry Abdul Halim turut kembali pada musim ini sebagai Pengarah Seni Muzik.
Dua lagi tenaga pengajar yang cukup sinonim dengan AF iaitu Linda Jasmine masih lagi merupakan Guru Tarian & Koreografi dan Shahrol pula selaku Guru Vokal.
Dalam pada itu, kesemua barisan tenaga pengajar tahun ini telah dilantik sebagai juri tetap sewaktu sesi ujibakat yang akan diadakan pada 15 hingga 17 Julai depan bertempat di The Boulevard- St Giles Premier Hotel, Midvalley Kuala Lumpur.
BACA:  "Tolong Pecat" - Peminat Kecewa Tengok Rambut Angelina Jolie Ketika Premier The EternalsSUMBER
Tags: AF2016akademi fantasiaAkademi Fantasia 2016Elly SuriatyElly Suriaty & Mas Idayu Diumum Sebagai Tenaga Pengajar Baru Untuk AF2016hiburanMas IdayuMusikPertandingan MenyanyiRacangan Realiti TelevisyenTenaga Pengajar AF2016Ujibakat Akademi Fantasia 2016


Potongan Textured Bob : Gaya Rambut Paling Stailista Ketika Ini

Potongan rambut yang popular sejak tahun 1960-an ini sampai sehingga kini masih digemari oleh ramai wanita. Alasan mereka kerana potongan sebegini sangat selesa, langsung tidak merimaskan dan mudah dari segi rawatan.
Mungkin ada yang kelihatan serupa, tetapi sebenarnya ada beberapa jenis potongan rambut bob, salah satu yang paling menjadi trend tahun 2015 adalah potongan rambut textured bob. Potongan rambut ini kelihatan lebih bervolume dan stylish. Selain itu kamu akan kelihatan lebih seksi dan menawan dengan gambaran yang semi casual dan anggun.

Bagaimana mendapatkan textured bob yang cantik dan terurus?
1. Selepas mencuci, kringkan rambut hingga setengah kering.
2. Tambah hair texture gel dengan cara meramas seluruh bahagian rambut, setelah itu dikeringkan rambut.
3. Sikat rambut guna jari sahaja.
4. Terakhir, lakukan semburan hairspray agar rambut tahan lama.

Sumber – Fimela.com
BACA:  (Gambar) Stail Rambut Ikat 'Tocang' Depan Trend Baru Sekarang
Tags: fesyen rambut 2015gaya rambut 2015potongan textured bobrambutrambut 2015stail rambut 2015stail rambut bobtextured bob


5 Produk Mandian Ini Mesti Ada Dalam Kamar Mandi Anda

Tanpa kita sedar, kamar mandi menjadi satu bilik rahsia dimana kita melepaskan tekanan dan menghargai waktu privasi. Kalau lihat dalam filem atau drama pasti ada sahaja babak menangis dalam bilik air atau tertidur ketika berendam didalam tab mandi. Ia melegakan dan membersihkan diri.
Mungkin ada diantara kita yang suka menyendiri di dalam bilik air tapi haruslah bilik air bersih dan wangi sepanjang masa. Mari DIVA beri sedikit idea buat anda untuk tambah aksesori dan barangan untuk bilik air anda.
#1 Lilin pewangi
Nyalaan lilin yang menenangkan, ditambah pula dengan haruman mengasyikkan membuatkan tekanan di kepala lebih ringan. Bukan itu sahaja, wangian lilin boleh menyingkirkan bau yang kurang enak di dalam bilik air.
Diptyque Baies Candle [BELI]
Foto – Shopee Malaysia
#2 Tuala bersih
Sentiasa sediakan tuala bersih didalam rak kamar mandi anda. Ia bagus untuk kes-kes kecemasan yang tidak disangka-sangka. Malah perlu anda ingat, tuala mandi perlu ditukar selepas tiga kali guna. Ini kerana tuala menyerap lembapan dan boleh mengundang pembiakan bakteria.
KapasLUXE® Bath Towel [BELI]
Foto – kapasliving.com
#3 Gel mandian
Jika anda suka mandi dengan derunan ‘air hujan’ mesti kena ada gel mandian yang wangi dan mudah dibersihkan. Bukan itu sahaja, pastikan ia ada sedikit elemen keseronokan ketika mandi. Sebagai contoh, jeli mandian dari Lush ini yang comel dan paling penting sangat wangi!
Lush Gummy Bear Shower Jelly [BELI]
Foto – Lush Malaysia
#4 Set peralatan mandian
Rimas bila berus gigi, sabun dan beberapa botol mandian bersepah-sepah di sink? Apakata sediakan bekas khas untuk susun atur semula produk- produk tersebut. Anda boleh pilih pelbagai set bekas mandian mengikut rekaan dalaman yang diinginkan sebagai contoh nordic, minimalis dan banyak lagi.
BACA:  Wajib Pilih The Ritz-Carlton Langkawi Kalau Nak Percutian Di Pulau Langkawi Jadi Lebih EksklusifNordic Ceramic Bathroom Set [BELI]
Foto – Shopee Malaysia
#5 Alas kaki
Ia bertujuan bagi mengekalkan keadaan lantai yang kering dan bersih. Malah alas kaki atau karpet bilik mandi membantu dari sebarang risiko tergelincir. Kalau anda mahu ruang bilik mandi kelihatan sentiasa bersih. Alas kaki jadi penyelamat.
IKEA Toftbo Bath Mat [BELI]
Foto – Home Decor Bliss
Dah dapat idea tak? Senang kata barangan yang DIVA cadangkan bukan sahaja memberi keselesaan pada bilik mandi tapi sekaligus mencipta wajah baru untuk bilik mandi anda.
Selamat beramal!
Tags: gel mandianlilin mandianproduk mandian


Jenama Produk Kecantikan Sweden Gilda Cosmetic Sekarang Dah Ada Di Malaysia!

Jika kamu gemar berkunjung ke IKEA kerana pilihan kelengkapan rumah yang pelbagai buatan Sweden, kini ada pula produk kecantikan dari Sweden yang pastinya mampu menambat hati kamu dipanggil Gilda Cosmetic.
Baru sahaja masuk ke pasaran Malaysia, ia merupakan produk kecantikan premium yang berasaskan nutrisi buah-buahan serta tumbuhan.
Sekitar perasmian Gilda Cosmetic di Beauty Expo KL 2018.
Ditawarkan dalam rangkaian pelbagai pilihan untuk semua jenis kulit dari yang kering, normal hingga ke kombinasi, Gilda Cosmetic memanfaatkan pelbagai ramuan hebat aktif termasuklah AHA yang merupakan asid neutral terbaik -diambil dari tebu, oren, lemon dan lain-lain untuk memelihara dan memulih kulit, ekstrak betik sebagai agen pengelupasan serta teh hijau.

Bukan itu sahaja, Gilda juga menjelaskan bahawa produk mereka menggunakan teknologi micro-encapsulation bagi mejamin vitamin yanng terkandung dalam produk tahan lebih lama dan kekal segar berkesan sebaik disapukan kepada wajah.
Gilda memberi penerangan tentang produk yang diasaskannya sejak tahun 80-an.
Untuk pengetahuan semua, Gilda juga sangat menjaga kualiti dan aspek kebersihan produknya justeru kesemua produk Gilda Cosmetic ditawarkan dalam botol yang dilengkapi punat pam. Selain bisa menjaga kebersihan dan kualiti produk, ia juga mampu membantu pengguna mengawal kadar penggunaan produk bagi mengelakkan pembaziran.

Kini terbukti mengapa kulit wanita Sweden rata-ratanya bersih dan bebas cela. Penulis juga sempat berbual-bual dengan pengasas produk Gilda Cosmetics, Gilda Liljeblad, tentang penjagaan kulit beliau. Menurutnya, beliau sudah membiasakan diri menggunakan produk penjagaan wajah sejak berusia 13 tahun. Dengan itu, kulit sebenarnya mampu membiasakan dengan segala macam kandungan seterusnya terpelihara.
“Lebih baik mencegah daripada memulih”.

Untuk keterangan lanjut, sila klik [facebook.com/myGildaCosmetic]. Produk jenama Gilda Cosmetic boleh didapatkan menerusi pengedar sah [di sini].
BACA:  Guna OLAY Dah Boleh Miliki Muka Usia 20an, Seriuslah?
Tags: awet mudaBeauty Expo 2018Gilda Cosmetickecantikankulit cantikmasalah kulitpenjagaan kulitproduk kecantikanProduk Kecantikan Sweden


Tabiat Penjagaan Wajah Cara Korea Yang Semua Wanita Patut Amalkan

Apabila berbicara tentang rutin penjagaan kulit orang Korea, kebiasaannya ia akan dikaitkan dengan ‘rutin 9 langkah’. Anda tahu apa rutin 9 langkah berkenaan?
Jika anda lazimnya terlalu sibuk dengan kerjaya hingga tiada masa untuk membelek muka sendiri ataupun mungkin anda tidak mampu untuk melaburkan sejumlah wang yang besar ke atas produk penjagaan wajah berkualiti, penulis akan cuba bantu anda.
Di sini, Wanista ingin kongsikan bersama dengan pembaca, bagaimana anda bisa mendapatkan kulit wajah halus dan mulus tanpa perlu berusaha keras dan mengeluarkan wang yang banyak.
#1 Selalu Ikut Peraturan 10 Saat Ini
Foto -iherb.com
Ini adalah perkara yang sering dibangkitkan dalam majalah kecantikkan Korea. Peraturannya, “Sebaik sahaja anda selesai mandi, anda harus memakai toner dalam masa 10 saat sebaik sahaja keluar dari bilik mandi!”. Ini kerana, lebih lama anda tangguh, kulit anda sebenarnya terdorong untuk menjadi lebih kering.
Oleh itu, secepat mungkin anda harus mengunci lembapan kulit wajah anda dan sentiasa melindunginya kerana itu adalah bahagian kulit paling nipis dan sensitif. Untuk lebih memudahkan, anda boleh simpan toner di dalam kamar mandi anda kerana lebih mudah dicapai dan digunakan sejurus lepas mandi.
Jika tiada toner yang sebenarnya juga berfungsi untuk menutup kembali liang pori terbuka, anda juga boleh menyapu krim pelembap secepat yang mungkin. Nah, selepas itu, barulah anda boleh lakukan langkah rutin penjagaan wajah yang seterusnya ini.
#2 Bawa Kepingan Mask Muka Anda Ke Mana-Mana
Foto -koreasnbymalaysia.com
Kepingan mask kapas adalah kegilaan bagi peminat kecantikkan di Korea. Ini kerana, ia mempunyai pelbagai manfaat positif antaranya melembap, mengelupas dan mencerahkan.
Ada satu tips berguna yang harus anda patuhi ketika menggunakan mask. Untuk mendapatkan hasil yang berkesan, semua orang di Korea akan membawa kepingan mask bersama mereka ke gim mahupun spa. Sebaik sahaja pori muka anda termuka dek kerana wap panas di sekeliling, letakkan mask tersebut di wajah anda.
Apabila liang pori wajah anda sedang terbuka, maka lebih mudah kulit untuk menyerap segala nutrisi dan kebaikkan yang terkandung di atas kepingan mask berkenaan.
#3 Urutan Muka
Foto -redbookmag.com
Di Korea, terdapat pelbagai jenis krim urutan khas untuk wajah dan ianya telah menjadi rutin untuk para wanita di Korea mengurut wajah mereka setiap hari.
Terdapat banyak cara urutan muka yang boleh anda amalkan sebagai contoh, gunakan tulang ketuk jari (tulang bonggol) atau ibu jari untuk mengurut seleruh permukaan wajah untuk merangsang sel dan otot bawah kulit. Ini akan ,meningkatkan serta melancarkan peredaran darah dan oksigen ke atas wajah anda. Hasilnya, kulit anda lebih menyerlah dan berseri.
Selain itu, rutin urutan wajah harian ini mampu menegang kerana ia berfungsi merangsang otot wajah, sekaligus menghalang kedutan dan sebarang masalah penuaan kulit.
#4 Jangan Cuci Wajah Hanya Sekali
Foto -beautystat.com
Cucian berganda adalah langkah pertama untuk mendapatkan kulit bak selebriti kpop! Ramai di antara wanita Korea yang mencuci muka dua kali. Rasa tidak lengkap jika hanya mencuci muka sekali.
Anda harus membersihkan sisa solekan yang ada pada wajah anda terdahulu menggunakan pembersih yang berasaskan minyak untuk langkah cucian yang pertama. Selepas itu, gunakan pula sabun pencuci wajah yang bisa membersih hingga ke dalam (deep clean) untuk cucian wajah kali kedua.
BACA:  Deko Bilik Tidur Tema Lilac, 5 Cetusan Idea Ini Kena Pakai#5 Tampar Muka Anda Sekuatnya
Foto -soapstories.com
Yup! Mungkin ini kedengaran janggal kepada anda seolah dalam racangan WWE pula. Tetapi hakikatnya, teknik ini amat popular di Korea. Logik akalnya sama seperti teknik urutan.
Anda tahu tak, kebanyakkan wanita di Korea menampar muka mereka sebanyak 50 kali setiap hari selepas selesai mencuci muka untuk melancarkan peredaran darah dan menegang otot wajah.
Lebih kuat anda tampar muka anda, lebih baik hasil yang akan anda dapat! Tetapi, jangan lah terlalu ganas sehingga menyebabkan lebam di pipi pula…
#6 Manfaatkan Kegunaan Beras Di Rumah
Foto -mummyicancook.com
Wanita di Korea punyai banyak pengalaman dalam membuat air beras untuk mencuci wajah. Jelas kita tahu, beras memiliki banyak kebaikkan untuk kulit.
Jika anda mempunyai beras lebih di rumah, ambil dan rendam ia di dalam air bersih selama 10-15 minit, kacau ia dan gunakan air pekat seperti susu itu sebagai toner wajah.
#7 Gantungkan Tuala Lembab Di Dalam Bilik
Foto -wowbathroomideas.net
Korea adalah negara musim sejuk, jadi mesin pelembap udara atau humidifier sering digunakan untuk mengekal kandungan lembapan dalam udara kerana cuaca udara sejuk amat kering.
Terdapat jalan yang paling mudah untuk mengekal lembapan jika anda tidak ada mesin pelembap udara di rumah. Lebih mudah, anda basahkan sahaja tuala bersih dengan air dan gantungkan tuala berkenaan berdekatan dengan anda ketika tidur di malam hari. Ramai orang yang mengakui keberkesanannya untuk mengekalkan kelembapan udara supaya tidak kering kerana dikhuatiri menjejaskan kondisi kulit.
#8 Pakai Aksesori Pelindung
Foto -wengie.com
Wanita di Korea sangat berhati-hati dengan mengambil langkah pencegahan awal untuk elak penuaan. Kita di sini pula selalu sahaja menangguh sehingga apabila dah nampak tanda penuaan seperti kemunculan kedutan, ha barulah kelam kabut mencari penyelesaian. Ingat, adalah lebih baik mencegah dari mengubati.
Oleh itu, ambil langkah berjaga-jaga seperti memakai sarung tangan ketika memandu di tengah panas, ataupun anda boleh memakai topi jenis visors untuk melindungi muka daripada pancaran UV jika tiada payung, selain inisiatif menggunakan sunblock dan sebagainya.
Selain bisa melindungi kondisi kulit anda dari pencemaran sekeliling yang dapat merosakkan kulit, anda juga akan kelihatan cantik tatkala menggayakan aksesori seumpamanya.
#9 Jadikan Ginseng Sebagai Makanan Tambahan
Foto -lifehack.org
Ginseng adalah sejenis tumbuhan yang dipuja di Korea sebagai bahan ruji untuk kebanyakkan produk kecantikkan. Untuk pengetahuan anda lagi, produk yang berasaskan Ginseng memang laris dijual di Korea.
Seperti jenama Sulwhasoo, ianya laris dan mendapat perhatian pengguna di Korea kerana mengandungi sifat anti-penuaan. Begitu juga dengan teh Ginseng serta makanan yang berasaskan Ginseng, tidak dinafikan bahawa ia selalu digunakan dalam hidangan utama Korea.
Walau bagaimanapun, Ginseng tidak berkesan untuk bantu menyah toksin serta menghapuskan sebarang keterjejasan kulit hasil pencemaran. Tetapi apa yang pasti, Ginseng mengandungi nutrisi antioksida yang baik untuk kulit wajah.
Selamat beramal!

SUMBER
Tags: Amalan Penjagaan WajahKecantikkanPanduan Dapatkan Kulit Wajah Sihat & MulusRutin Penjagaan Wajah Wanita KoreaTabiat Penjagaan Wajah Cara Koreatips


Tiada Lagi Kedutan di Wajah Dengan Serum Anti-Penuaan The Face Inc

Perumpaan seperti ‘tua sebelum usia’ merupakan mimpi ngeri setiap kaum perempuan.
Meskipun penuaan tidak dapat dielakkan, kita masih mampu melawan tanda-tandanya. Oleh itu, jadikan Serum Anti-Penuaan The Face Inc sebagai produk wajib untuk memulihkan kesan garis-haris halus serta kedutan.
Foto – Arkib Wanista
Serum Anti-Penuaan The Face Inc adalah satu rumusan tersendiri mengandungi peptida kuat yang mengurangkan kemunculan garis-garis halus dan kedutan yang mungkin dihasilkan oleh ekspresi muka berulang. Koktel peptida berkesan ini, serta Argireline yang popular, menghasilkan kesan seumpama Botox dan merangsang sistesis kolagen dan elastin.
Yang pasti kulit anda akan kelihatan lebih muda apabila kedalaman volum kedutan dapat dikurangkan. Penyerapan pantas serum ini turut menyokong pembentukan kolagen dan memastikan kulit sentiasa terhidrat dan terasa pejal.
Foto – Arkib Wanista
Cara pakai : Goncang botol sebelum digunakan. Sapukan secara cermat ke atas kedutan.
BACA:  Jangan Lupa Pakai Krim Mata, Barulah Awet Muda Walaupun Usia Tua
Tags: jenama the face incproduk serumproduk the face incserumserum anti-penuaan the face incserum the face incThe Face Inc


Seriuslah?! 6 Selebriti Dilaporkan Telah Disaman Oleh Peminat Sendiri

Pernah terlintas tak peminat akan saman idola kegemaran mereka?
Macam kelakar dan tak masuk akal, tetapi perkara itu ada berlaku ye. Tak kiralah sejauh mana rasa suka mereka, kalau selebriti itu telah ‘lukakan’ hati memang surat samanlah yang akan melayang sampai.
Jadi siapakah enam selebriti yang telah disaman oleh peminat mereka sendiri?
#1 Usher
Pada tahun 2017, penyanyi R&B ini telah disaman oleh 3 wanita kerana telah menjangkiti mereka dengan penyakit kelamin. Ketiga-tiga wanita ini meminta Usher untuk membayar ganti rugi dan kos guaman mereka.

Foto – Pinterest

Kejadian ini juga pernah berlaku ketika Usher disaman oleh peminat atas tuduhan yang sama pada tahun 2012 dan membayarnya sebanyak RM 5 juta.
#2 Bon Jovi
Popular pada tahun 80-an, kumpulan rock Bon Jovi telah disaman oleh peminat iaitu Samuel Bartley hampir RM 17 bilion selepas mengeluarkan lagi “I Love This Town“.

Foto – Pinterest

Samuel mendakwa Bon Jovi telah meniru lagunya, “Man I Really Love This Team” dan memnta ahli muzik profesional untuk menilai kebenaran tersebut.
“Kedua-dua lagu itu tidak sama langsung melainkan ia mempunyai tajuk yang mempunyai perkataan ‘love’ dan ‘this’.”
#3 Lil’ Wayne
Tidak berpuas hati dengan penyanyi rap ini, peminat bernama Alfredo Marino mengatakan dia telah mengambil gambar Lil’ Wayne sebelum diberi amaran oleh pengawal. Dia kemudiannya dipukul di kepalanya dengan skateboard.

Foto – Pinterest

Kejadian tersebut membuatkan Alfredo cedera dan terpaksa mengambil cuti sakit. Sejak daripada kejadian itu Alfredo mula membenci dan saman Lil’ Wayne.
#4 Taylor Swift
Akibat lagu ditolak ejen, hantar hadiah dan surat pada keluarga Taylor Swift, seorang peminat iaitu Rusell Greer telah menyaman penyanyi ini sebanyak RM 29,197.

Foto – Pinterest

BACA:  Betul Ke Kebanyakan Lagu Shawn Mendes Tentang Camila Cabello?
Selepas itu Rusell turut menyaman Taylor untuk kali keduanya hampir RM 209 juta kerana tidak berikan perhatian dan menyebabkannya tertekan. Permohonan saman itu ditolak oleh mahkamah kerana tidak berasas.
#5 Justin Bieber
Pelik tapi benar! Justin Bieber telah disaman oleh ibu peminatnya kerana menyebabkan kerosakan pada pendengaran anaknya, Stacey Betts.

Foto – Pinterest

Ibu Stacey mengatakan anaknya berada di bawah replika berbentuk hati yang diduduk oleh Justin. Ketika itu Justin telah lambai peminatnya dan menyebabkan peminatnya mula jerit dengan kuat.
Jeritan yang kuat itu membuatkan replika tersebut menjadi bergema dan menyebabkan telinga Stacey sentiasa dengar bunyi berdegung. Permohonan saman ibu Stacey ditolak dan telah digugurkan.
#6 Snoop Dogg
Ketika persembahan berlangsung, peminat Snoop Dogg iaitu Richard Monroe Jr. telah naik ke pentas untuk memeluk penyanyi rap itu. Tetapi dia telah dihalang dengan kasar sehingga tidak sedarkan diri.

Foto – Pinterest

Richard telah saman Snoop sebanyak RM 91 juta tetapi hanya mendapat hampir RM3 juta setelah wajahnya didapati bengkak dan berlumuran darah.
“Saya sangat seronok kerana dapat habiskan masa berhari-hari berjumpa dengan Snoop Dogg untuk berunding mengenai pampasan. Saya rasa sangat dekat dengannya!”
Pelik-pelik sebab saman peminat, sampaikan tak masuk akal pun ada.
Tags: artis hollywoodpeminat saman artispeminat saman selebriti


Manis & Ayu Penampilan Hannah Delisha Sejak Bertudung, 10 Fesyen Memukau Jiwa

Sejak pelakon jelita Hannah Delisha bertudung litup penampilannya kelihatan semakin manis dan ayu, memang sangat berseri hingga terpukau jiwa dibuatnya.
Berikut antara beberapa fesyen Hannah Delisha sejak manis bertudung, mungkin gaya penampilan aktres jelita ini boleh beri inspirasi kepada wanita Muslimah lain yang ingin turut bergaya dan menjaga aurat dalam masa yang sama.
Anggun Persis Sang Puteri

Foto – Instagram Hannah Delisha

Berseri Bak Bunga Kemboja

Foto – Instagram Hannah Delisha

Menawan Dengan Sut One-Piece Hijau Mint

Foto – Instagram Hannah Delisha

Bila Mata Berbicara

Foto – Instagram Hannah Delisha

Polka Dot, Yes Or Yes?

Foto – Instagram Hannah Delisha

Terserlah Gaya Anggun Dan Versatil

Foto – Instagram Hannah Delisha

Gaya Ringkas Dan Bersaja

Foto – Instagram Hannah Delisha

Baby Blue Idaman Hati Kalbu

Foto – Instagram Hannah Delisha

Seayu Senyuman Bidadari

Foto – Instagram Hannah Delisha

Terserlah Indah Aura Sang Puteri

Foto – Instagram Hannah Delisha

Memang cantik-cantik fesyen wanita muslimah yang digayakan oleh Hannah Delisha sejak bertudung ini, antara seleksi fesyen yang digayakan diatas kamu paling suka yang mana satu?
BACA:  5 Benda Wanita India Buat Untuk Kekal Cantik Dan Awet Muda
Tags: anggunBergayafesyenFesyen Hannah Delishafesyen muslimahFesyen Sejak BertudungHannah DelishaselebritiWanitawanita muslimah


Penyanyi 80an Sinead O’Connor Hidap Sakit Mental, Mahu Bunuh Diri

Mungkin orang kita tidak berapa mengenali muziknya tetapi baru-baru ini, penyanyi terkenal lewat 80an, Sinead O’Connor memuatnaik video pengakuan bahawa dia bergelut rasa ingin bunuh diri dan menghidap penyakit pra-mental.
Video berdurasi 12 minit itu dimuat naik O’Connor minggu lalu di akaun rasmi Facebooknya, mendedahkan bahawa dia ketika itu sedang berada di sebuah hotel di New Jersey.

Penyanyi berusia 50 tahun itu menangis di hadapan katil sambil berkata video itu dirakam bagi memberi gambaran kepada semua bagaimana rasanya menjadi dirinya.
“Saya sekarang tinggal di Motel Travelodge dan saya sendirian di sini. Tiada seorang pun yang dapat membuat saya rasa mahukan teruskan hidup, kecuali doktor yang merawat saya, psikiatri yang sangat baik – dan itu membuatkan ia lebih menyedihkan. Saya mahu semua tahu apa rasanya begini dan itu tujuan video ini dirakam,” katanya.
Sinead O’Connor terkenal dengan lagu-lagu seperti Nothing Compares 2 U dan This Is A Rebel Song. Foto – Pinterest
O’Connor juga mahu, ramai turun membantu dan memberi semangat kepada orang berperasaan sepertinya.
“Saya tak mahu mati, setiap hari saya kuatkan diri untuk teruskan hidup. Perasaannya seperti tak mahu hidup dan tak mahu mati. Saya tak mahu mati kerana saya mempunyai empat orang anak. Kamu di luar sana bantu orang seperti saya dan kepada yang menyayangi saya datang ke sini dan selamatkan saya,” katanya.
Walaubagaimanapun, satu post telah dimuat naik di akaun Facebook mengatakan bahawa O’ Connor berada dalam keadaan selamat dan tidak membuat tindakan membunuh diri.

SUMBER
BACA:  "Saya Sihat & Tak Rasa Lapar" - Figura Terkini Bekas Bintang Realiti Risaukan Orang Ramai
Tags: bunuh dirigangguan mentalisu bunuh diriPenyanyi 80-an Sinead O’ConnorPenyanyi Sinead O’ConnorSinead O’Connor


“Ini Je”- Habiskan Lebih RM2K Untuk Kalendar Chanel, Wanita Kecewa Dengan Isi Dalam

Bila dah minat sesuatu, memang tak dapat lari daripada nak berhabis untuk benda yang kita suka.
Seperti wanita ini yang merupakan peminat jenama mewah kelahiran Perancis, Chanel yang belanja besar untuk kalendar semata.
Wanita yang dikenali sebagai Elise Harmon kecewa selepas unboxing kalendar bernilai £610 daripada jenama mewah itu. Pengguna TikTok @eliseharmon berkongsi satu siri video unboxing apa yang terdapat dalam kalender mewah itu.

 @eliseharmon
Worth the hype? Probably not but it is pretty
 ♬ It’s Beginning to Look a Lot like Christmas – Michael Bublé

Dalam video pertama, Elise berkata: “Adakah saya gila? Tetapi saya tidak pernah melihat kalendar Chanel, jadi mari kita lihat sama ada ia berbaloi seperti yang digembar-gemburkan.”
Awalnya ia bermula cukup baik dengan Elise memberikan rate ‘sepuluh daripada sepuluh’ untuk pembungkusan, tetapi apabila dia mula membuka kotak itu, sebaliknya yang berlaku.
Elise memulakan dengan membuka kotak nombor sembilan, yang dia fikir ‘nampak sangat menjanjikan’, tetapi dia kecewa apabila mendapati ia tidak mengandungi apa-apa selain beberapa pelekat berjenama.
Beberapa kotak lain pula terdapat dust bag, krim tangan, magnet dan bermacam lagi yang random.

 @eliseharmon
Reply to @kellykillahbeebes
 ♬ The Christmas Song (Merry Christmas To You) – Nat King Cole Trio

Setakat ini video unboxing tersebut telah menerima jumlah tontonan 14 juta, lebih 1 juta tanda suka dan beribu-ribu komen.
BACA:  Hanya Sedikit Yang Berbeza, Chanel Kembalikan Jam Tangan Ikonik Tahun 1987
Tags: chanelharga chanelkalendar chanel


Siapa Chanty Videla, Aktres Filipina Bakal Debut Dalam Kumpulan K-POP Lapillus

Pasti ramai yang tertanya-tanya selepas melihat wanita yang tinggi lampai ini kan? Kalau kamu nak tahu, wanita tersebut adalah aktres Filipina yang menjadi pelatih K-Pop idol.
Mengikut jejak K-Pop idol ‘asing’ yang lain; BLACKPINK Lisa, GOT7 Jackson Wang dan banyak lagi, Chanty berjaya tempatkan dirinya dalam industri ini.
Info: Chanty Videla (Chantal Videla) adalah aktres Filipina dibwah syarikat Star Magic seperti aktres Liza Soberano dan juga Kathryn Bernardo.
Dengan senyuman yang manis, tinggi lampai dan mata bulat seperti anak patung, ini beberapa perkara yang perlu kamu tahu tentang Chanty Videla. Scroll sampai habis okay?
#1 MLD Entertainment Jadi Pilihan
Selepas menandatangi kontrak dan diperkenalkan oleh MLD Entertainment iaitu syarikat kepada Momoland, Chanty mula dikenali ramai.

View this post on Instagram

A post shared by MLD ENTERTAINMENT AUDITION (@mld_audition)

Sejak daripada itu, MLD Audition mula berkongsi cover lagu Chanty di YouTube dan membuatkan ramai yang memuji bakatnya sebagai penyanyi.
Berbanding dengan rakan pelatih Nonaka Shana, Chanty mempunyai vokal yang mendalam dan lebih rendah.
#2 Bakal Debut Pada Jun 2022

View this post on Instagram

A post shared by MLD ENTERTAINMENT AUDITION (@mld_audition)

Dipetik daripada SCMP, MLD Entertainment bakal debutkan satu kumpulan K-Pop wanita pada Jun 2022. Diberi nama Lapillus, Chanty dan Shana merupakan ahli yang disahkan setakat ini.
#3 Ada Kontrak Bersama Agensi Terbesar Di Filipina
https://www.instagram.com/p/CGJ16-yHJL7/
Tak kekok berada di hadapan khalayak ramai dan kamera, Chanty memulakan kariernya sebagai model pada usia yang muda. Sejak daripada itu, dia ‘dilamar’ oleh agensi Star Magic.
Star Magic sangat dikenali dan merupakan agensi terbesar di Filipina yang mempunyai aktres hebat seperti Liza Soberano dan Kathryn Bernardo.
#4 Kuasai Tiga Bahasa Dengan Mudah
https://www.instagram.com/p/COrF0mdHaEN/
Memiliki darah kacukan iaitu Filipina (ibu) dan Argentina (bapa), Chanty mempunyai kelebihan dan sangat fasih dalam tiga bahasa; Tagalog, Sepanyol dan Inggeris. Sejak menjadi pelatih K-Pop idol, Chanty sedang belajar bahasa Korea asas dan berjaya menguasainya dalam masa yang singkat.
#5 ChanSha World: Akaun YouTube Bersama Nonaka Shana
Bersama dengan rakan pelatihnya iaitu Nonaka Shana, Chanty telah membuat satu rancangan YouTube yang diberi nama “ChanSha World“.

https://www.youtube.com/watch?v=C7p_xWtNUDsVideo can’t be loaded because JavaScript is disabled: [샨샤월드] 저는 오렌지가 너무 너무 싫어요🍊🍊🍊 (I really hate orange!!) CHANSHA WORLD Ep.12 [ENG] (https://www.youtube.com/watch?v=C7p_xWtNUDs)

Menerusi rancangan ini, setiap episod akan menampilkan permainan dan cabaran yang perlu mereka lakukan. Setiap episod akan dimuat naik pada setiap minggu di channel Nadol YouTube.
Tak sabar rasanya nak tunggu debut kumpulan Lapillus dan Chanty Videla!
BACA:  Peminat Suka Fesyen Juara Ski Sukan Olimpik, Rupanya Eileen Gu Model Jenama Eksklusif
Tags: chanty videlak-pop lapillusmld entertainmentMomoland


[ Review & Tutorial Solekan ] Berus Real Techniques By Samantha Chapman & Kosmetik NYX

Baru-baru ini penulis telah diberikan set berus solekan Real Techniques By Samantha Chapman dari rakan penulis yang menjual produk ini secara online di Instagram iaitu Makeup_Department . Untuk pengetahuan pembaca, Samantha Chapman merupakan jurusolek profesional dan beliau telah mencipta berus solekan yang amat eksklusif dan menarik yang boleh dibeli secara set ataupun berasingan. Kali ini penulis ingin membuat review dan tutorial solekan mengunakan Real Techniques By Samantha Chapman : On Location , The Travel Essentials mengandungi tiga jenis berus iaitu Multi Task Brush, Essential Foundation Brush dan Domed Shadow Brush.

Berus solekan dari Real Techniques ini dibezakan mengikut warna pemegang dan setiap pemegang berus telah dilabel supaya pengguna mudah untuk menggunakannya. Berikut adalah jenis berus dan cara penggunaannya :
Multi Task Brush
Direka untuk digunakan bersama serbuk pemerah pipi , loose powder dan bronzer wajah. Dengan kepala yang bulat tetapi padat , berus ini adalah sempurna untuk apa-apa jenis kosmetik dari jenis serbuk dan solekan tampak lebih sekata di wajah.
Essential Foundation Brush
Digunakan bersama concealer ataupun bedak asas dalam bentuk cecair. Ia tidak terlalu besar, tidak terlalu kecil, dengan bulu yang amat padat yang mempunyai pergerakan yang cukup serta membolehkan anda bukan sahaja menyapukan bedak asas cecair anda dengan berus ini, tetapi juga buff kan pada wajah untuk kemasan yang sempurna.
Domed Shadow Brush
Adalah berus pelbagai guna yang hebat. Ia boleh digunakan untuk solekan mata,  menonjolkan tulang kening dan juga menambah definisi dan mendalam untuk solekan mata anda. Ia mempunyai reka bentuk tirus dan adalah sama dengan Base Shadow Brush. Apabila menggunakan berus ini, solekan mata anda akan nampak lebih menyerlah dan amat sekata.
Perbezaan solekan menggunakan  Real Techniques By Samantha Chapman : On Location , The Travel Essentials Brushes berbanding berus solekan biasa.

Di dalam tutorial solekan di bawah, penulis menggunakan produk :
1. Real Techniques By Samantha Chapman : On Location , The Travel Essentials Brushes
2. Bibir : Gincu NYX
NYX Round Lipstick in MIRACLE
NYX Round Lipstick in Pumpkin Pie
BACA:  Cuci Muka Dengan 'Teh Hijau'?, Cara Youtuber Pony Dapatkan Kulit FlawlessNYX Soft Matte Lip Cream Addis Ababa
NYX Soft Matte Lip Cream Antwerp
NYX Lip liner
3. Solekan mata : NAKED Urban Decay
4. Concealer : NYX Concealer Cache-Cernes
5. Bedak asas cecair : Clinique Moisture Surge CC Cream
5. Bedak padat : MAC Studio Fix NC35
6. Maskara : Benefit They’re Real!
7.Pelembap bibir : Jelly Pong Pong Lip Blush
8. Eyeliner : Waterproof Eyeliner Clio Professional
9. Pemerah Pipi : NARS x Guy Bourdin Coeur Battant

Tutorial bergambar
1. Gunakan Real Techniques Essential Foundation Brush untuk menyapu foundation, concealer pada wajah. Sapukan hingga sekata pada kulit.

2. Dengan menggunakan Real Techniques Multi Task Brush, sapukan bedak padat secara membulat pada wajah secara lembut.

3. Gunakan berus yang sama dan sapukan pemerah pipi dengan menekan berus pada tulang pipi secara lembut.
4. Untuk solekan mata, sapukan bedak asas pada mata dan gunakan berus Real Techniques  Domes Shadow Brush. gunakan warna Urban Decay Virgin dan sapukan ke seluruh mata.

Tambah pembayang mata gelap Darkhorse yang dicampurkan dengan Creep untuk menambah definisi pada solekan mata. Jika anda mahu kelihatan lebih glamor, gunakan warna Half Baked di hujung mata ( berdekatan tulang hidung ).  Sapukan juga di kawasan bawah mata untuk menambahkan seri.

5. Sapukan eyeliner dan maskara serta bersihkan solekan yang tidak sekata dengan menggunakan kapas lembut.

6. Untuk solekan bibir, pastikan anda buang terlebih dahulu kulit bibir yang merekah dan sapukan pelembap bibir. Kemudian pakai lipliner di garisan hujung bibir supaya apabila gincu dipakai, solekan nampak sekata.

Dan inilah hasil akhirnya

Gincu berbeza
NYX Round Lipstick in Pumpkin Pie
NYX Soft Matte Lip Cream Antwerp
NYX Soft Matte Lip Cream Addis Ababa
NYX Round Lipstick in MIRACLE
Beli produk NYX dan berus Real Techniques By Samantha Chapman
Jika anda mahu mendapatkan berus solekan Real Techniques By Samantha Chapman dan juga alat solek dari jenama NYX termasuklah gincu, makeup bag, eyeshadow palette, liquid foundation dan banyak lagi  yang original dengan harga yang murah, anda boleh lawati laman sosial Instagram Makeup_Department atau telefon/hantar pesanan ringkas di +60162152524. Selamat mencuba!

Tags: nyx cosmetic malaysianyx malaysiaReal Techniques Brush By Samantha Chapmanreview nyx matte malaysiareview produkreview produk kecantikantutorial gincututorial lipsticktutorial mekaptutorial mekap mudahtutorial solekan


Netizen Korea Kata 5 Aktres Ini Paling Cantik Dengan Mata Monolid

Rata-rata wanita Asia (belah Asia Timur) mempunyai kelopak mata nipis yang dipanggil ‘monolid’.
Monolid adalah bentuk kelopak mata yang tidak mempunyai lipatan. Mata yang mempunyai lipatan dikenali sebagai kelopak mata berganda. Monolid biasanya merupakan ciri wajah orang Asia Timur.
Jadi mereka memerlukan teknik solekan yang betul agar matanya nampak lebih galak dan besar. Bukan bermaksud mereka tidak cantik, tetapi mereka merasakan monolid tidak mempunyai daya penarik. Disebabkan itu mereka memilih untuk mengubah dengan miliki kelopak mata.

Foto – Arkib Wanista

Menurut satu kajian, daripada seribu pesakit yang melakukan pembedahan plastik, sekitar 68% melakukan pembedahan kelopak mata berganda (double-eyelid). Ini adalah prosedur paling popular yang dilakukan oleh orang Korea untuk mendapatkan mata seperti anak patung dan lebih besar.
Untuk pengetahuan anda, Korea Selatan disebut sebagai “plastic surgery capital of the world.”
Tapi seiring dengan peredaran zaman dan kecanggihan teknologi, warga sana sudah menerima hakikat malah bangga dengan keaslian pada diri mereka. Bentuk mata monolid unik dan ada daya tarikan tersendiri.
Beberapa aktres di bawah antara yang bangga dengan keaslian wajah mereka, malah mata monolid bikin mereka lagi cantik, menawan serta lebih menonjol.
Kim Go Eun
Sebelum ini, Kim Go Eun pernah mendedahkan dia hampir mahu melakukan pembedahan sebelum debut sebagai pelakon.

Foto – Arkib Wanista

“Saya terfikir untuk menjalani pembedahan kelopak mata sebelum debut. Tapi saya berfikir lagi, dan akhirnya tidak lakukan. Saya rasa saya telah membuat keputusan yang tepat sekali.”
Aktres yang naik menerusi drama Goblin berkata dia tidak mempunyai rancangan untuk menjalani pembedahan kelopak mata, tapi makin menyukai mata monolidnya itu.
BACA:  Deodoran Formula Semulajadi, Jamin Ketiak Tak Berbau & Gatal-GatalPark So Dam
Aktres berbakat besar ini juga mempunyai pandangan yang serupa dalam hal pembedahan plastik dan suka bagaimana mata kecilnya membuatkan dia kelihatan unik.

Foto – Arkib Wanista

“Saya rasa pesona saya mempunyai penampilan yang berbeza dari orang lain. Saya tidak pernah memikirkan pembedahan plastik.”
Kim Da Mi
Aktres muda terkenal selepas membintangi drama Itaewon Class miliki pesonanya tersendiri.

Foto – Arkib Wanista

Penampilan yang bengis dengan fesyen edgy, gaya rambut ombre serta rupa paras yang comel bikin peminat menyukai wataknya sebagai Jo Yi-seo. Sejak itu, fesyen Jo Yi-seo mula mendapat tempat dikalangan peminat k-drama, lagi-lagi orang muda di sana.
Jung So Min
Walaupun namanya sering menjadi sasaran khabar angin pembedahan plastik, Jung So Min menolak sekerasnya dakwaan tersebut, tapi masih hormat pada individu yang ‘ingin kelihatan lebih cantik’ dengan mengubah fizikal diri.

Foto – Arkib Wanista

Pelbagai tanggapan, dia masih dikenali sebagai salah satu pelakon drama tercantik di Korea, bahkan menonjol dengan mata monolidnya itu.
Sohee
Bekas ahli kumpulan Wonder Girls ini memang cukup dikenali dengan rupa paras yang comel, miliki mata sepet dengan hidung terletak serta bibir kecil, menjadikan dia tak ubah seperti boneka.

Foto – Arkib Wanista

Selesa meneruskan kerjaya sebagai pelakon, Sohee sejak azali lagi terkenal dengan mata monolid, itulah daya penariknya, yang menjadikan dia paling popular ketika zaman Wonder Girls dulu.
Ada kelopak mata atau tidak, setiap individu miliki daya penarik yang tersendiri.
RUJUKAN : 1, 2, 3
Tags: artis korea mata monolidbentuk matabentuk mata monoliddouble eyelidmata monolidmonolidtiada kelopak mata


5 Alasan Spesifik Kenapa Lelaki Tak Suka Perempuan Bermekap Tebal

Tanpa anda sedari, sebenarnya rata-rata lelaki gemar akan wanita yang biasa-biasa aja… Namun, lain pula pandangan kaum wanita.
 Ramai di antara kita suka melebih-lebih sengaja mahu menunjukkan kecantikan yang tidak kekal itu pada lelaki. Apa sebenarnya lelaki lihat dan mahu daripada wanita kesayangannya?
Jom Wanista senaraikan 5 alasan ringkas kenapa lelaki tak suka perempuan bersolek tebal.
#1 Nampak Wanita Lebih Yakin
Lelaki memandang keyakinan seorang wanita itu sebagai sesuatu yang seksi. Bukan mudah untuk seseorang wanita untuk meninggalkan alat solek mereka tanpa keyakinan yang tinggi. Kalau anda berani keluar tanpa secalit mekap di wajah, jelas kelihatan keseksian anda kerana keyakinan anda itu.
#2 Tak Suka Wanita Terlalu Over!
Lelaki sukakan wanita yang cantik tetapi tidak suka dengan wanita yang terlalu obses dengan kecantikan. Nak keluar ke kedai mamak pun, anda ambil masa yang lama mengenakan solekan yang tebal seperti mahu ke majlis makan malam! Kaum lelaki tidak mahu pasangan mereka terlalu bergantung kepada solekan sehingga tidak boleh hidup tanpanya.
#3  Suka Tengok Wajah ‘Naked’ Seperti Baru Bangun Tidur
Apa yang pasti, anda tidak akan mengenakan sebarang mekap sekiranya anda tidur dan lelaki menganggap rupa paras wanita yang baru bangun tidur itu sangat seksi. Bukan itu sahaja, wajah anda yang natural itu membuatkan si dia terbayang-bayang rupa paras anda ketika tidur di sebelahnya setelah anda berdua berkahwin kelak.
#4 Tidak Suka Menunggu Anda Bersiap Lama
Setiap kali anda ada temu janji dengannya, pasti si dia harus menunggu anda di dalam kereta kerana anda mengambil masa terlalu lama untuk bersiap. Lelaki sememangnya tidak suka menunggu, jadi dia lebih suka anda keluarnya tanpa mengenakan apa-apa solekan untuk menjimatkan masanya.
BACA:  [Gambar] Bunga Citra Lestari Tanpa Mekap Memukau Mata Netizen!#5 Hendak Si Cinta Hati Cantik Luar & Dalam
Awal-awal kenal memang pilih yang cantik luaran tetapi lama kelamaan, sekiranya anda cantik tetapi tidak pandai mengambil hati, kuat merajuk, suka membebel atau sering menyusahkannya, akhirnya si dia akan bosan. Jadi, cantik luaran dan dalaman itu sama-sama penting untuk memikat hati lelaki.
Macam mana, adakah anda masih suka bersolek tebal? Terpulang pada diri sendiri dan ikutlah selera pasangan. Apa yang penting cinta suami isteri tetap selari dengan kecantikan yang dibawa oleh setiap orang.
Selamat beramal!
SUMBER

Tags: 6 Alasan Lelaki Tak Suka Wanita Bersolek Tebalcinta perhubungankecantikanKecantikan AslilelakiSifat Wanitawanita


Peranti Kecantikan Canggih Dari Salon Terus Ke Rumah Menerusi BeautyFoo Mall

BeautyFoo Mall, platform peranti kecantikan rumah yang diasaskan oleh pasangan suami isteri Malaysia, Joyce Foo dan Wilson Seah, membawa teknologi kecantikan tercanggih dari seluruh dunia terus ke rumah rakyat Malaysia.
Platform khusus ini telah muncul sebagai salah satu yang paling pest berkembang di Malaysia yang menampilkan produk merentasi 7 jenama dan telah mencapai lebih 100% pertumbuhan pelanggan sejak penubuhannya pada 2021.

Foto – Joyce Foo dan Wilson Seah, Pengasas BeautyFoo Mall

BeautyFoo Mall menampilkan peranti daripada jenama penjagaan kulit mewah terkemuka dunia seperti CELLRETURN, DPC, Artistic & Co, DUALSONIC dan BELEGA yang telah membekalkan teknologi mereka kepada pelbagai klinik kulit dan salon di seluruh dunia.
Di BeautyFoo Mall, pelanggan disyorkan peranti kecantikan mengikut jenis kulit, masalah kulit yang perlu ditangani, bajet peribadi dan paling penting, tabiat penjagaan kulit. Selaras dengan komitmen mereka terhadap kepuasan pelanggan, panduan tidak terhenti pada pembelian, BeautyFoo Mall menyediakan pasukan khusus untuk membantu pelanggan selepas jualan, membimbing mereka dengan teliti tentang cara penggunaan dan penjagaan.

Foto – BeautyFoo Mall

“Teknologi kecantikan tidak mudah diakses di Malaysia, penduduk tempatan perlu melancong ke luar negara atau membayar harga yang tinggi untuk peranti kecantikan ini. Disebabkan itu, kami mencipta BeautyFoo Mall, platform untuk memberikan akses mudah kepada peranti kecantikan berkualiti dengan tanda harga berpatutan dan pakar bersedia untuk membimbing pelanggan,” tambah Joyce.

Foto – BeautyFoo Mall

Semua produk yang dipaparkan di BeautyFoo Mall adalah 100% tulen dan disahkan secara klinikal. BeautyFoo Mall juga merupakan pengedar bertauliah untuk semua jenama yang ditampilkan.
Dengan bertapak kukuh di Malaysia, BeautyFoo Mall juga sedang merancang untuk membuka kedai fizikal. Malah, terus maju dałam industri ini ke seluruh pasaran Asia Teggara.

Foto – BeautyFoo Mall

BACA:  Minum Air Chlorophyll Trend Baru Di TikTok
Untuk mengetahui lebih lanjut tentang produk BeautyFoo Mall, layari laman web mereka di www.beautyfoomall.com.
Tags: beautyfoo mallpengasas beautyfoo mall


Awal Ashaari Nafi Guna Anak Raih Pendapatan

Pengacara Awal Ashaari menafikan dakwaan yang mengatakan dia menggunakan anaknya, Lara Alana, untuk meraih pendapatan. Anak sulung kepada Awal dan Scha Alyahya itu kini menceburkan diri dalam dunia hiburan sebagai model serta duta produk bersama ibu bapanya.
“Saya dan Scha meneliti terlebih dahulu setiap tawaran yang datang untuk Lara. Kami hanya mengambil tawaran yang bersesuaian dengan status Lara sebagai seorang kanak-kanak.
“Ada banyak permintaan yang terpaksa ditolak, seperti majlis pecah tanah dan juga beberapa majlis yang memerlukan Lara untuk membuat kemunculan istimewa kerana tidak bersesuaian dengan Lara.
“Apa sahaja tawaran dan rezeki yang datang, kami anggap sebagai rezeki kepada Lara. Bila ada orang mengatakan kami menggunakan Lara, perkara itu kedengaran agak kasar.
“Banyak tawaran yang kami terima bersesuaian dengan Lara dan memerlukan penampilan kami sekeluarga. Bayaran yang diterima pula terus dimasukkan ke dalam akaun peribadi Lara dan akan digunakan Lara di masa hadapan,” kata Awal yang ditemui di majlis pelancaran Schawalara x Jakel baru-baru ini.
Menerusi koleksi Schawalara, keluarga itu mengeluarkan koleksi pakaian sempena Hari Raya Aidilfitri yang menjelang tiba.
Untuk koleksi Awal, lebih 40 seleksi baju Melayu dan jubah dikeluarkan manakala untuk koleksi Scha, lebih 50 pilihan baju kurung dan jubah disediakan untuk kaum wanita menyambut Syawal. Menariknya, koleksi Lara turut menampilkan pelbagai pilihan baju kanak-kanak.
Koleksi Schawalara boleh didapatkan di semua gedung Jakel di seluruh Malaysia dan dijual bermula 1 Ramadan ini.
SUMBER
BACA:  [GAMBAR] Macam Pelakon Bollywood! 5 Artis Malaysia Ini Cantik Pakai Sari
Tags: awal ashaariLara AlanaScha Alyahya


Ikut Rutin Mudah Supermodel Senior Jaga Kulit Kekal Sihat

Kejelitaan supermodel 90’s memang tiada tandingan dengan supermodel kini.
Walaupun mereka sudah hampir mencecah angka 50, tapi ada yang masih lagi aktif dalam dunia peragaan. Bayangkan label jenama mewah terus sahaja meminta mereka menerima job berjalan di pentas fesyen bahkan menjadi pelbagai duta kecantikan.
Seolah tiada perintis supemodel baru pula ya.
Ini sebab mereka tidak pernah putus memelihara kecantikan kulit dan kesihatan mereka. Ingat sebab wajah, kulit dan bentuk tubuh adalah mata pencarian supermodel.
Siapalah yang tidak teringin kelihatan menawan biarpun sudah boleh digelar ‘nenek’. Mari bersama dengan DIVA kita intai apa rutin penjagaan wajah serta kulit yang dilakukan oleh supermodel senior.
#1 Naomi Campbell / 52 tahun
Foto – GQ Italia
Rupanya Naomi memang rajin membersih dan melakukan skrub muka setiap hari. Tapi DIVA nasihatkan anda lakukan skrub 2 atau 3 kali seminggu sudah memadai. Menariknya, Naomi akan mengelak memakai sebarang mekap pada hari dia tidak bekerja. Bila kulit kelihatan berminyak dari biasa, Naomi akan secara konsisten memakai pelembap dan menambah face mask dalam rutin kulit.
#2 Claudia Schiffer / 52 tahun
Foto – Net-a-Porter
Kata Claudia bergantung pada kulitnya juga untuk memilih produk yang digunakan. Adakalanya dia akan memakai skrub untuk membersihkan saki baki solekan. Kaedah melembap kulit pula, Claudia gemar menambah titisan minyak muka kedalam pelembap. Diikuti dengan serum dan krim mata untuk kulit kekal terhidrat.
#3 Cindy Crawford / 56 tahun
Foto – Axelle/Bauer-Griffin/FilmMagic
Ibu kepada model baharu Kaia Gerber ini merupakan supermodel paling berjaya sepanjang zaman! Cindy percaya kualiti dari produk kulit yang mahal adalah satu pelaburan yang berbaloi untuk kulit. Retinol dan serum memang tidak lekang dari rutin harian. Bahkan, Cindy juga menasihati agar sentiasa aktif, mengambil berat tentang pemakanan yang sihat. Itu kunci utama kulit tampil cantik berseri.
BACA:  2 Langkah Ikut Trend Bleach Kening, Yang Penting Tak Perlu Dye!#4 Kate Moss / 48 tahun
Foto – Vogue
Tak rumit langsung tips dari Kate Moss! Dia hanya mengikut rutin asas penjagaan kulit iaitu membersih, serum dan melembap. Kalau rajin dia akan titis produk Decorté Vitality Tincture sebagai essence untuk melengkap lagi hidrasi kulit.  Walaupun ringkas tapi Kate Moss tak pernah tinggal atau bermalasan.
#5 Iman / 67 tahun
Foto – Audacy
Kekal dengan tradisi Somalia, Iman menggunakan masker DIY dari bahan-bahan semulajadi seperti susu, madu dan kunyit. Dia dah mula pakai masker DIY ini sejak dari usia 12 tahun! Pilihan produk kecantikan Iman pula lebih kepada penjagaan mata iaitu Peter Thomas Roth 24k Eye Mask dan essence pitera SK-II yang cukup sinonim dengan wanita berusia.
#6 Heidi Klum / 49 tahun
Foto – Stattgrater Nachritten
Hampir rasa tak percaya, bila Heidi Klum hanya membasuh wajah menggunakan Johnson & Johnson Baby Shampoo! Bagi dia syampu tersebut lembut pada kulit dan mampu membersih kotoran seperti pembersih wajah yang lain. Kemudian seperti biasa, Heidi akan menyapu pelembap dan jika perlu penjagaan yang ekstra dia akan menambah serum dan minyak muka.
Sebetulnya dari usia muda lagi kita harus rajin untuk menjaga kesihatan kulit. Apa kata anda dan DIVA ambil tips diatas sebagai motivasi untuk kekal rajin dan yakin untuk rutin kulit.
Selamat beri inspirasi pada anda!
Tags: kulit supemodelsiapa supermodel seniortips cantik supermodel


Trend Solekan Terbaru : Eyeliner Warna Menonjol

Eyeliner mempunyai suatu kuasa luar biasa pada mata. Ia boleh menerbitkan kesan mata yang lebih besar dan galak dengan pemakaian yang betul, sebab itu eyeliner adalah antara solekan penting yang melengkapkan penampilan menarik seorang wanita.
Jika dahulu eyeliner yang biasa adalah berwarna hitam, namun kini ia telah melalui satu evolusi dengan kehadiran eyeliner pelbagai warna; oren, biru, hijau dan banyak lagi. Eyeliner pelbagai warna ini juga boleh dipadankan dengan eyeliner hitam biasa bagi menampakkan imej double eyeliner.
Seseorang itu hanya harus berani dalam mencuba sesuatu yang baru, seperti eyeliner berwarna menonjol ini. Solekan seperti ini mampu memberikan kelainan kepada anda. Berani cuba?

BACA:  9 Tips Nampak Segar Dan Bermaya Tanpa Sebarang Mekap
Tags: eyeliner warnamekapsolekantrend solekan


Awas! 3 Kesalahan Ini Yang Selalu Dibuat Ketika Guna Cleansing Oil

Membersihkan kulit menggunakan cleansing oil bukan lagi sekadar menjadi topik trending tetapi ianya menjadi kunci dan penting dalam rutin harian kecantikan bagi seseorang individu.
Mereka yang mempunyai masalah kulit boleh diselesaikan dan diperbaiki dengan hanya membersihkan kulit dengan cara yang betul.
Untuk mereka yang gemar memakai makeup, cleansing oil ini sepatutnya menjadi rakan baik kamu. Dengan beberapa teknik dan kaedah, makeup dan kotoran boleh dikeluarkan dari pori di wajah tanpa menyebabkan ia tersumbat.
Sedar atau tidak, kamu mungkin ada melakukan beberapa kesilapan ketika menggunakan cleansing oil. Sama ada kamu mempunyai kulit sensitif, kombinasi atau acne prone.
#1 Mencampurkan Dengan Air
Walaupun disebut sebagai ‘cleansing‘, tetapi ia berbeza seperti pencuci muka di mana pencuci muka perlu dicampurkan dengan air sebelum digunakan. Berbeza dengan cleansing oil, teksturnya tidak memerlukan campuran air.
Menurut Dr Nazarian, ahli dermatologi mengatakan ramai wanita menggunakan cleansing oil dengan mencampurkannya dengan air sebelum disapu di wajah. Apabila dicampurkan dengan air, ia tidak akan dapat membantu kulit kamu malah memberikan ‘masalah’.

Foto – Vitamin Walls

“Cleansing oil ini bertujuan untuk blend dengan minyak semula jadi pada wajah, kotoran dan alat solek. Apabila anda mencampurkan dengan air, ia akan mengganggu proses pembersihan,” ujarnya.
Apabila sapu cleansing oil pada wajah, ia akan blend dengan minyak dan kotoran di wajah untuk memudahkan proses pembuangan tanpa meninggalkan pori anda tersumbat dan menyebabkan wajah menjadi breakout.
Daripada mencampurkannya dengan air, letakkan cleansing oil dalam jumlah yang mencukupi dan sapu pada wajah. Lakukan gerakan bulat dan urut pada kulit yang kering.
#2 Menggunakan Air Sejuk
Setelah selesai membuat gerakan membulat pada kulit yang kering dan membuangnya menggunakan kapas muka atau kain yang lembut, kamu perlu mencuci muka dengan air.
Patut guna air sejuk ke? Panas atau suam? Perkara ini kamu perlu ingat! Jangan sesekali guna air sejuk selepas mengurut muka menggunakan cleansing oil. Sebaliknya gunakan air suam pada wajah untuk mencuci lebihan cleansing oil.

Foto – Well And Good

BACA:  Dalam Rumah Pun Kena Pakai SPF. Step Mudah Dari Supergoop Untuk Kulit Lebih Sihat
Kenapa tak boleh guna air sejuk? Secara saintifiknya, molekul minyak tidak boleh bertindak balas dengan molekul air sejuk. Jika kamu tetap menggunakan air sejuk, ia akan membuatkan lebihan minyak menjadi keras dan tersumbat dalam liang pori.
Apabila ia menjadi keras dan berubah kepada keadaan yang solid, sia-sialah kamu mencuci muka menggunakan cleansing oil kerana ia akan menjadi tersumbat.
Jadi gunalah air suam kerana ia boleh mengekalkan molekul minyak pada wajah dan cleansing oil dalam keadaan cair dan memudahkan proses pembersihan. Tapi kamu perlu ingat, gunakan air suam sahaja dan bukannya air sejuk atau panas kerana air panas boleh membuatkan skin barrier kamu rosak.
#3 Tidak Bilas Secara Sepenuhnya Dan Betul
Tidak sama seperti facial oils yang memberikan kelembapan selepas pelembap, cleansing oil ini perlu dibuang secara sepenuhnya dalam kulit.
Jika tidak dibersihkan dengan betul, lebihan cleansing oil ini akan trigger kulit kamu untuk jadi breakout dan membuatkan kulit kamu berhenti daripada menerima nutrisi dan khasiat daripada produk penjagaan kulit yang lain.

Foto – Her World / Healthline

Apabila kulit kamu menjadi breakout, ketahuilah ia sebenarnya disebabkan oleh cleansing oil yang tidak dicuci secara sepenuhnya telah menganggu proses penyerapan produk penjagaan kulit lain untuk kulit kamu.
Jadi untuk membersihkan cleansing oil sepenuhnya daripada kulit kamu perlu lap dengan kain lembut atau kapas muka sehingga yakin ianya sudah dibuang. Lap di sekitar garis rambut, dagu dan sisi wajah.
Kemudian menggunakan air suam dan pencuci muka, urut wajah kamu selama 60 saat dengan lembut bagi proses membersihkan pori daripada tersumbat dengan sisa kotoran atau cleansing oil.
Pada awalnya menggunakan cleansing oil untuk membuang kotoran tetapi jika kesilapan kecil ini dilakukan, ia boleh memudaratkan kulit kamu. Mudah dan ringkas sebenarnya untuk menjaga wajah tetapi tidak semua orang akan memberikan perhatian tentang perkara ini.
RUJUKAN: 1, 2
Tags: cleansing oilkesilapan cleansing oilkesilapan ketika guna cleansing oilOil Cleansing Method


Awie Umum Kahwin Bulan Ini, Mahu Peminat Doakan

Awie mengumumkan dia bakal berkahwin bulan ini. Jelas Awie atau nama sebenarnya, Ahmad Azhar Othman, dia kini sedang menghitung hari bahagia buat dirinya dan pasangan.
“Sebenarnya, saya tidak mahu merahsiakan perkahwinan ini daripada pihak media atau masyarakat. Buat apa saya merahsiakan hal baik ini kepada umum.
“Ini adalah hari yang paling bahagia dalam hidup saya. Namun, atas sebab keselamatan diri dan tunang, saya terpaksa merahsiakan perkara ini,” katanya pada sidang media pelancaran Konsert Wings 30 Tahun Live@Kota Kinabalu.
Menurut Awie, hal keselamatan yang dimaksudkannya adalah gangguan serta penyakit misteri yang menyerangnya. Cerita Awie, sejak bertunang, bakal isterinya yang berusia lingkungan 20-an turut diganggu oleh makhluk halus.
“Walau bagaimanapun, kami terus menguatkan semangat kami menuju hari bahagia. Selain itu, kami pergi berubat hampir setiap malam. Saya mengharapkan semua peminat mendoakan supaya majlis ini berjalan lancar tanpa masalah.
“Selain itu, doakan supaya saya cepat sembuh sepenuhnya. Terima kasih banyak-banyak kepada mereka yang mendoakan saya,” katanya dengan penuh harapan.
SUMBER
BACA:  Belum Cukup Ulang Tahun Ke 7, Peminat Terkejut Berita GFRIEND Dibubarkan?
Tags: artis malaysiaawieAwie KahwinPenyanyi AwieSelebriti Temapatan


Apa Yang Anda Perlu Tahu Tentang ‘Boyband’ Baru, Qanda

Pernah dengan tentang ‘boyband’ baru, Qanda? Untuk pengetahuan anda, Qanda merupakan kumpulan yang menggabungkan 5 orang anak muda ini menjanjikan sesuatu yang berbeza dari ‘boyband’ tempatan di tanah air yang juga di bawah naungan Asfan Shah.
Qanda diwakili lima anak muda dari selatan tanah air yang di cungkil bakatnya dan lantas disatukan dalam sebuah kumpulan oleh seorang penyanyi yang tidak kurang hebatnya, Asfan Shah. Mereka terdiri daripada Azlan, Danial, Edaman, Dude dan Aliff. Bukan hanya menjual rupa, selain menyanyi, mereka juga mempunyai bakat bermain muzik.
Lima anggota kumpulan yang datangnya dari selatan tanah air (Johor dan Melaka) menceburkan diri di dalam industri muzik dengan memperjuangkan muzik dari genre pop rock moden. Berbeza dari kumpulan vokal yang sedia ada di Malaysia, kekuatan kumpulan ini adalah menerusi kelainan suara yang dimiliki oleh setiap ahli yang dipadukan menjadi harmoni yang bertenaga.

Kumpulan Qanda adalah idea bernas oleh Asfan yang mahukan industri muzik dipenuhi dengan artis yang berbakat selain bagi menarik minat pendengar untuk lebih mendengarkan penanyi tempatan.
Bila ditanya kepada Asfan, bagaimana tercetusnya idea untuk menubuhkan sebuah ‘boyband’, Asfan memberitahu bahawa negara kita tidak mempunyai ‘boyband’ sepertimana band-band yang kini semakin bertambah, jadi Asfan merasakan seperti terpanggil untuk menubuhkan satu ‘boyband’ untuk mewujudkan lagi variasi di dalam industri muzik.
Menurut kumpulan Qanda, pemilihan ahli untuk kumpulan ini adalah berdasarkan bakat yang mereka miliki. Selain terdiri daripada dua orang adik kepada Asfan (Azlan dan Danial), ahli kumpulan ini mengharungi ujibakat sebelum mereka dipanggil untuk menganggotai kumpulan Qanda. Walaupun hanya diujibakat menggunakan nota suara dari sistem Whatsapp kerana berada di Johor Bharu, Asfan percaya mereka adalah yang terbaik untuk menaggotai kumpulan ini.
BACA:  6 Foto K-Pop Idol Wonho Seksi Menggoda Bikin Netizen Korea Panas Hati
Tidak mahu disamakan dengan genre muzik yang popular iaitu K-POP, Qanda adalah berbeza dari muzik dan penampilan mereka. Mempertaruhkan muzik dari genre pop rock modern, mereka ingin dikenali kerana memiliki bakat suara yang terbaik dan bukan hanya bergantung kepada rupa.
Untuk pertaruhan pertama, lagu ‘Cinta Yang Sempurna’, dihasilkan dengan sentuhan lirik oleh Asfan Shah dan komposer Jimi Sofazr. Lagu ini berkisarkan tentang percintaan yang semakin pudar namun kedua pihak tidak mahu melepaskan cinta tersebut dan membiarkan perpisahan mengakhiri percintaan tersebut. Lagu ini dicipta bagi menyampaikan apa yang tersirat di dalam hati seseorang terhadap kekasihnya.
Bercerita tentang penampilan mereka, Qanda mempunyai penampilan dan personaliti yang berbeza. Bagi mereka yang juga mempunyai kumpulan fesyen mereka sendiri di Johor dan Melaka. Mereka cuba tampil mengikut ekspresi mereka sendiri dan tidak mahu cliché namun pada masa yang sama boleh diterima peminat.
Menitikberatkan sambutan peminat terhadap kumpulan mereka, Cinta Yang Sempurna adalah hadiah kepada peminat dari mereka. Sambutan terhadap lagu tersebut dilihat baik kerana ramai yang sudah mula ‘familiar’ dengan lagu mereka itu.
“Kami berharap sangat agar kehadiran Kumpulan Qanda dapat diterima oleh para peminat yang cinta akan muzik dan memberi peluang kepada kami untuk turut bersaing secara sihat,” tambah Asfan mengakhiri perbualan.
Tags: boyband baruboyband baru qandainfo boyband baru qandaqanda


Berlaku Diskriminasi, Afdlin Shauki Umum Boikot #FFM28

Senarai penuh calon Festival Filem Malaysia (FFM) ke-28 terus bergelumang kontroversi.
Pencalonan yang diumumkan malam tadi menyaksikan bukan sahaja kredibiliti calon akhir diragui, malah pembahagian kategori juga mengundang kritikan khalayak.
Tiga kategori yang turut dipertandingkan tahun ini iaitu Lakon Layar Terbaik, Pengarah Terbaik dan Filem Terbaik dibahagikan kepada dua kategori, Bahasa Malaysia dan Bukan Bahasa Malaysia.
Pembaharuan ini sekaligus membawa persoalan dalam kalangan penggiat dan penggemar filem tanahair. Dek kerana itu juga, ramai yang meluahkan rasa tidak puas hati terhadap diskriminasi yang dilakukan itu.
Malah, pelakon dan juga pengarah filem terkenal, Afdlin Shauki mengejutkan peminat industri hiburan apabila mengumumkan dia memboikot Festival Filem Malaysia 2016 (FFM).
Pengumuman itu dibuat menerusi akaun Instagramnya.
“Maaf, tahun ini saya boikot FFM. Bilalah rakyat Malaysia tak kira bangsa akan betul-betul dihargai karya-karya seni mereka sebagai karya Malaysia. Semoga berjaya kepada semua yang tercalon!!! FFM semoga maju jaya juga.”

View this post on Instagram

A post shared by Afdlin Shauki (@afdlinshaukiofficial)

FFM28 bakal berlangsung 1 hingga 3 September di Dewan Plenary, Kuala Lumpur Convention Centre.
SUMBER
BACA:  #DaruratBanjir: Senarai 71 Jalan Utama & Lebuhraya Di Selangor Yang Ditutup
Tags: #FFM28afdlin shaukiFestival Filem Malaysiafilemfilem malaysiaJagatOla Bola


Gambar Terkini Tasha Shilla Makin Kurus, Jadi Tikus Makmal Produk

Jika anda mengikuti perkembangan Tasha Shilla di Instagram, pasti anda perasan akan perubahan drastik bentuk fizikal pelakon ini yang semakin kurus. Berikutan itu, ramai peminat menyuarakan kebimbangan terhadap kesihatan pelakon ini.
Tasha mendakwa punca sebenar perubahan fizikalnya adalah kerana menjadi tikus makmal kepada sebuah produk minuman kesihatan.

“Sebenarnya saya jadi tikus makmal untuk produk minuman kesihatan yang saya sendiri sedang usahakan bersama rakan kongsi. Kalau ramai yang kata saya kurus, inilah jawapan kepada soalan itu. Saya amalkan minuman itu 4 bulan lalu. Insya-Allah produk akan dipasarkan tahun ini juga. Kini dalam proses kelulusan sebab kita mahu dapatkan pengesahan halal & urusan lain sebelum dipasarkan. Kini dah 70 peratus tahapnya,” ujar Tasha Shilla.
Jadi, pada sesiapa yang ingin turunkan berat badan, bolehlah cuba produk Tasha Shilla ini. Melihatkan perubahan pada Tasha, penulis yakin produk ini mungkin boleh membantu anda.
Sumber : Mangga Online & Mynewshub
BACA:  Rumah Mewah Disita & Dilelong, Nur Sajat Dedah Tak Kisah Malah Luah Rasa Syukur
Tags: gambar terkini tasha shillapelakon tasha shillaTasha Shilla


Tutorial Makeup Dari Aina Yaslina Paling Simple & Tak Banyak Cakap!

Angkat dua tangan kalau anda suka menonton video tutorial makeup di laman Youtube!
Tak perlu lagi penulis nak perkenal apa itu Youtube dan tutorial makeup kalau semua dah tau kan. Bukan setakat tutorial makeup, banyak lagi tutorial yang boleh anda semua belajar dari apa yang dikongsikan oleh pemilik akaun tersebut. Dunia yang dahulunya ada sempadan kini semakin dekat, hanya dari laman sesawang sahaja kita sudah boleh menakluk pelbagai ilmu.
Kemahiran dalam solekan boleh diasah sekiranya kita benar-benar mempraktiskannya. Bagi penulis sendiri, penulis banyak belajar dari laman Youtube yang lebih mudah dengan satu carian di ruangan search. Ikutlah nak look apa sekalipun pasti ada.
Foto – Tumblr
Pada anda yang sudah mahir tentang teknik solekan jadi pasti mahu mencari suggestion look di Youtube. Bosankan dengar Youtuber duk bercakap fasal produk, kadang-kadang sampai skip video 4 minit baru dia start makeup. Itu belum lagi sambil makeup, sambil bercakap, memang ‘mengundang’ betul.
Kebiasaanya memang penulis akan cari channel Youtube yang menunjukkan tutorial yang ringkas dan cepat. Penulis tertarik dengan channel dari si cantik Aina Yaslina!
Youtube Aina Yaslina. Foto – Youtube
Foto – twitter.com/yasyaslina
Foto – twitter.com/yasyaslina
Walaupun baru sahaja lapan video yang dimuat naik, tak kira apa level anda tentang solekan memang seronok tengok Aina yang sempoi dalam video tutorial. Tak perlu bercakap banyak, durasi tutorial dari Aina paling kurang tidak sampai 10 minit. Apa yang boleh digambarkan oleh penulis tentang Aina ialah dia adalah seorang gadis yang classy. Tak percaya? Cuba dengar background music di video tutorial memang asyik dengan pilihan lagu slow pop.
BACA:  encorium® Nekad Atasi Masalah Kulit Dengan Rumusan Vitamin C & Tokotrienolhttps://youtu.be/i8PJ_37j5dI
Produk yang digunakan oleh Aina boleh dikatakan kebanyakan dari drug store dengan harga yang berpatutan. Kemasan solekan mata dari Aina memang tidak dapat digambarkan, pembayang mata, ukiran kening seperti tampak mudah dibuat tapi kita semua tahu effort untuk dapatkan gaya itu bukan senang!
Foto – twitter.com/yasyaslina
Foto – twitter.com/yasyaslina
Foto – twitter.com/yasyaslina
Foto – twitter.com/yasyaslina
Foto – twitter.com/yasyaslina
Foto – twitter.com/yasyaslina
Oh ya! Tak pasti kalau Aina mempunyai darah kacukan tapi penulis setuju dengan komen ini jika Alicia Keys dan Michelle Pan punya anak wajah anak mereka pasti seperti Aina Yaslina.
Foto – arkib Wanista.com
Diharap selepas ini Aina lebih banyak berkongsi ilmu dan gaya solekan yang terbaru. Ringkas dan mudah dipelajari. Go girl!
Ikuti Aina Yaslina di twitter.com/yasyaslina/ dan instagram.com/ainayaslina/.
Tags: aina yaslinainstagram aina yaslinamakeup aina yaslinamakeup simplesiapa aina yaslinasolekan aina yaslinatutorial makeuptutorial makeup simpletutorial makeup youtubetwitter aina yaslinavideo aina yaslinayoutube aina yaslina


Heels Dari Christian Louboutin Hingga Manolo Blahnik, Pelakon Cantik Ini ‘Crazy Rich Asian’ Sebenar

Melancong menaiki jet peribadi atau penerbangan kelas pertama, menghadiri pertunjukan fesyen serata dunia, jutaan pengikut media sosial, malah sangat vokal dan berpengaruh dalam dunia fesyen, mereka ini layak dilabel ‘Crazy Rich Asian’ sebenar!
Pelakon dan influencer Filipina, Heart Evangelista bukan nama baru dalam dunia fesyen. Namanya menjadi perhatian sejak Harpers Bazaar menamakan dia antara individu terkaya di Asia.
Tengok muka mesti pernah lihat dia beraksi dalam drama bukan? Heart antara pelakon popular di Filipina, dan sangat berpengaruh.

https://www.youtube.com/watch?v=4bp9R_JOj7IVideo can’t be loaded because JavaScript is disabled: MY SHOE COLLECTION | Heart Evangelista (https://www.youtube.com/watch?v=4bp9R_JOj7I)

Baru-baru ini, Heart kongsi video koleksi kasutnya dan ia diluar jangkaan kerana terlalu banyak dari pelbagai rekaan dan jenama. Bayangkan untuk rona nude saja, Heart ada macam-macam koleksi dari jenama Christian Louboutin yang merupakan heels kegemaran Heart.
“Bajet saya untuk diri saya ketika shopping adalah 5 pasang tumit tinggi dari Christian Louboutin.

View this post on Instagram

A post shared by Heart Evangelista (@iamhearte)

View this post on Instagram

A post shared by Heart Evangelista (@iamhearte)

Nama saja apa jenama, semua ada dalam almari si cantik manis ini!
BACA:  Kenali Kasut ‘So Kate’ Christian Louboutin, Inspirasi Dari Nama Kate Moss
Tags: christian louboutinHeart Evangelistaheelstumit tinggi


Tangani Masalah Jerawat Dengan Rangkaian Penjagaan Kulit Hiruscar Anti-Acne

Masalah jerawat merupakan masalah terbesar setiap wanita. Rasa malu mahu keluar rumah bila muka berjerawat dan menyebabkan mereka menutupinya dengan mekap. Tapi, cuba bayangkan jika kulit wajah dengan jerawat ekstrem, bukankah mekap hanya akan membuatkan kulit bertambah teruk. Jadi, apa penyelesaiannya?
Rangkaian penjagaan kulit Hiruscar Anti-Acne oleh Medinova yang berpusat di Switzerland ini terdiri daripada Pore Purifying Cleanser, Pore Purifying Serum dan Spot Gel. La telah diuji secara klinikal untuk menangani masalah jerawat ringan hingga sederhana yang merangkumi bintik hitam, bintik putih, papul dan pustul. Rumusan uniknya mengawal secara efektif pengeluaran sebum, mengurangkan bakteria dan sel kulit mati di samping menyeimbangkan paras kelembapan kulit dan mengurangkan perulangan akne.
Foto – Arkib Wanista
Hiruscar Anti-Acne Pore Purifying Cleanser adalah gel pembersih lembut yang diformulasi untuk membersih kulit secara mendalam, menanggalkan kotoran dan minyak berlebihan tanpa mengeringkan kulit.
Hiruscar Anti-Acne Pore Purifying Serum adalah pelembap berformula ringan, tidak berminyak dengan penyerapan pantas dan penghidratan berpanjangan yang membantu merapatkan liang roma dan memperbaiki masalah jerawat.
Hiruscar Anti-Acne Spot Gel pula adalah gel lutsinar yang ringan dan tidak berminyak dengan formulasi antibakteria yang merawat dan memudarkan parut jerawat tanpa menyebabkan kulit mengelupas.
Kaji selidik kepuasan pelanggan yang dijalankan baru-baru ini telah menunjukkan hasil yang positif dari rangkaian penjagaan kulit Hiruscar Anti-Acne di mana 85% pengguna yang mencuba Hiruscar Anti-Acne Spot Gel melaporkan perkembangan yang baik dalam masa dua hari.
Antara penemuan lain termasuk:

98% yang mencubanya sangat berpuas hati dengan rangkaian penjagaan kulit Hiruscar Anti-Acne, melaporkan peningkatan selepas hanya seminggu menggunakannya.
Lebih daripada 94% pengguna yang mencuba Spot Gel mendapati ada perubahan pada bintik hitam dan pustul dan 96% melihat pengurangan keseluruhan pada kemunculan jerawat.
93% yang mencubanya melaporkan perubahan pada keadaan jerawat secara keseluruhan selepas menggunakan Pore Purifying Serum dengan kerap.

BACA:  Ini Yang Menarik Di Kempen Kiehl’s 'We Skincare About You Since 1851'Foto- Arkib Wanista
Produk-produk penjagaan kulit Hiruscar Anti-Acne boleh didapati di semua farmasi utama di seluruh negara pada harga antara RM 26.80 hingga RM 75.00. Untuk mengetahui dengan lebih lanjut mengenai rangkaian produk Hiruscar Anti-Acne, layari laman sesawang rasmi Hiruscar www.hiruscar.com.my.
Tags: acneHiruscar Anti-AcnejerawatKulit Berjerawatmasalah jerawatmuka jerawatproduk Hiruscar Anti-Acneproduk jerawat Hiruscar Anti-Acne


Bakal Jadi Trend Hingga 2023, Ini Antara Pakaian Renang Seksi Pilihan DIVA

Tak kiralah berjemur atau bermain sukan air, sama ada di pantai, kolam renang mahu pun air terjun; apa kata kamu cuba gayakan pakaian renang yang ‘hot’ ini.
Bukan sahaja nanti kamu nampak paling bergaya dengan fesyen pakaian renang yang terkini. Malah pakaian renang yang direka bentuk seksi ini boleh tonjolkan bentuk badan kamu yang menggiurkan itu!
Di bawah DIVA senaraikan beberapa pakaian renang yang seksi, sesuai untuk dijadikan rujukan untuk shopping pakaian renang seterusnya.
High Cut

Foto – Pinterest

Sama ada dalam bentuk one-piece atau bikini, pakaian renang jenis ini sangat popular ye sampai hari ini. Jenis high cut ini sebenarnya berfokuskan pada bahagian bawah badan; kaki nampak lebih panjang, pinggul terbentuk cantik. Barulah rasa seksi!
Bikini yang bertali

Foto – Pinterest

Bikini yang bertali (atau string bikini) adalah bikini yang bentuknya sangat kecil dengan tali ikat di sekitar leher dan pinggang. Pakaian renang yang seksi ini patut kamu dapatkan dalam cetakan comel, warna yang terang atau yang ada perhiasan di atasnya. Barulah dapat tarik perhatian kan?
Pakaian renang bertali

Foto – Pinterest

Trend yang bakal menjadi hit adalah pakaian renang bertali dalam pilihan one-piece dan juga bikini.  Kebanyakannya didatangi dalam stail tali pelbagai jenis, seperti di bawah dada, leher, atas pinggang, pinggul atau di belakang badan.
Inspirasi pakaian dalam

Foto – Pinterest

Pakaian renang yang paling menarik perhatian DIVA adalah pakaian yang diinspiraskan oleh pakaian dalam. Apa yang DIVA perasan, ramai pereka mula mereka pakaian renang yang didatangkan bersama seluar dalam. Sama ada dalam fabrik renda, mesh, spandex dan banyak lagi.
BACA:  Kata Pakar Tiga Warna Ini Buat Penampilan Nampak Lebih MudaSelamat beramal!
Tags: pakaian renang 2023trend bikinitrend swimming suit 2022


BALENCIAGA Jual Beg Ala ‘Plastik Sampah’ Sekitar RM8K

Kata Demna Gvasalia (Pengarah Kreatif BALENCIAGA), tak salah nak hasilkan beg sampah yang ikonik.
Rasanya semua orang tahu jenama BALENCIAGA sering mencetuskan kontroversi dengan beberapa produknya yang ‘overrated’. Bukan itu saja, harganya pula boleh tahan mahal.
Semasa pertunjukan fesyen Koleksi Winter 2022, Balenciaga memperkenalkan beg barunya iaitu Trash Pouch. Apa yang membuatkan ramai terkejut, beg ini diinspirasikan oleh plastik sampah dan harganya mencecah sekitar RM8000.
BALENCIAGA Trash Pouch
Berdasarkan beberapa sumber, Trash Pouch ini diperbuat daripada kulit anak lembu dan glossy coating. Bukan itu sahaja, ia juga didatangi dengan perincian yang dicetak dengan perkaraan “BALENCIAGA PARIS MADE IN ITALY“.

Foto – Twitter

Bahagian atas beg ini disediakan dengan tali cerut yang bertujuan untuk ditarik sebelum diikat, sama seperti kamu membuang sampah di rumah ye. Trash Pouch ini dihadirkan dalam pelbagai warna, antaranya hitam, putih-merah, kuning-hitam dan biru-hitam.

https://www.youtube.com/watch?v=NTXbCdS5hdY&ab_channel=BalenciagaVideo can’t be loaded because JavaScript is disabled: Balenciaga 360° Show Winter 22 Collection (https://www.youtube.com/watch?v=NTXbCdS5hdY&ab_channel=Balenciaga)

“Saya tidak boleh melepaskan peluang untuk membuat beg sampah paling mahal di dunia, kerana siapa yang tidak suka skandal dalam industri fesyen?” – Demna Gvasalia
Kalau kamu nak beli tak?
BACA:  Cipta Semula Fesyen Ikonik Sarah Jessica Parker Dalam "Sex And The City" & "And Just Like That..."
Tags: Balenciagabalenciaga trash pouch


Jenama Mekap Baru Harga Murah “W7 Cosmetics” Masuk Pasaran Malaysia

Mekap baru masuk pasaran!
W7, jenama solekan yang menawarkan pelbagai produk kosmetik untuk setiap individu muda yang peka fesyen dan ingin mengubah gaya mereka serta-merta.
Dinamakan atas nombor poskod – W7 di West London, jenama kosmetik yang berpangkalan di UK hanya menggunakan bahan-bahan terbaik dalam formulasi dan inovasi semua produknya untuk membantu pengguna mencipta dan mencapai gaya yang diingini mereka sambil kekal trendy.
Foto – Arkib Wanista
Sehingga kini, W7 terdiri daripada lebih daripada 100 produk solekan di pasaran tempatan yang termasuk primer solekan, bedak asas, penyamar, bedak, pemerah pipi, solekan kontur, pembayang mata, celak, maskara, alis, pensel bibir dan gincu; semuanya berharga daripada RM20 ke atas.
Semua produk kosmetik W7 adalah bebas daripada logam berat seperti TBTO (pengawet) dan bahan-bahan berbahaya yang lain. Bahan mentah yang digunakan dalam perumusan semua produk W7 juga mematuhi peraturan yang ketat di seluruh dunia (Amerika Syarikat, Kanada, EU, Jepun & Asia). W7 tidak menyokong ujian haiwan dan tidak pernah menguji mana-mana produknya pada haiwan.
Foto – Arkib Wanista
Produk ini boleh didapati secara eksklusif di farmasi-farmasi Guardian terpilih di seluruh negara.
BACA:  Solekan Pengantin Tidak Lagi Bercapuk Dengan Asas Yang Betul, Semua Dari Rimmel!
Tags: info w7 cosmeticsjenama mekap barujenama mekap uk w7 cosmeticsjenama mekap w7 cosmeticsjenama w7 cosmeticsmekap baru w7 cosmetics


Beraninya! Lihat 6 Wanita Ini Yang Tak Sangsi Pamer Kulit Hodoh Sebar Positiviti

Semua orang tidak pernah terlepas daripada kekurangan diri. Maklum sahajalah, sejak azali kita diajar bahawa dalam hidup ini tiada sesiapa pun yang sempurna. Namun bagi sesetengah orang, kecekalan hatinya belum lagi matang membuatkan diri sering berasa kecil apabila berhadapan dengan orang yang lebih gah. Persoalannya, perlukah kita malu dengan keadaan diri?
Bagi wanita umumnya, fizikal adalah segalanya tetapi lain pula pandangan enam orang wanita berjiwa kental ini yang memanfaatkan kecacatan kulit sebagai batu loncatan untuk terus bangkit daripada terus dihakimi masyarakat.
Untuk memberi inspirasi serta menyebarkan positiviti kepada semua, ini enam orang wanita paling berani menukar kemehan diri untuk menjadi sesuatu yang paling berharga.
#1 Isabella Fernandes
Pernah terperangkap dalam kebakaran yang berlaku di kediamannya pada usia 17 tahun, Isabella kini hidup dengan parut kritikal yang memenuhi bahagian lengan sebelah kanan hingga ke belakang badannya. Meskipun cita-citanya adalah untuk menjadi bintang televisyen, dirinya sering ditolak gara-gara memiliki kecacatan kulit yang boleh dianggap serius itu.
Sumber: Missguided
Disebabkan keberaniannya untuk menyuarakan pendapat agar diri kerdilnya turut didengari dan mempunyai hak dalam kalangan masyarakat, beliau kini berupakan model sambilan dan pernah muncul dalam beberapa platform media terkemuka seperti Vanity Fair dan Vogue Italia.
#2 Joanne Dion
Sumber: Missguided
Dalam dunia fesyen moden umumnya, ramai mendriskriminasi golongan minoriti. Seperti insan yang bernama Joanne Dion ini, dininya mahu menjadi seperti orang normal lain yang turut diterima tempat dalam kalangan masyarkat. Menurutnya, standard kecantikan yang dunia peragaan masa kini sepatutnya lebih terbuka… menilai bakat dan bukannya menerusi kecantikan fizikal semata. Oleh itu, sehabis baik dia mahu menjadi diri sendiri dan membuktikan saiz badan dan orang albino sepertinya juga boleh melakukannya!
#3 Maya Spencer-Berkely
Sumber: Missguided
Mempunyai penyakit kulit ganjil yang hanya berlaku pada seorang dari 500,000 penghuni di dunia ini, kulitnya begitu rapuh dan bisa cedera -terkoyak, luka dan melecet dengan hanya satu geseran ringan.
BACA:  BLACKPINK Lisa Kongsi Rangkaian Lightful C3 Dari MAC Cosmetics Rahsia Kekal Glowing!Apabila diajukan tentang positiviti tubuh, tanpa berfikir panjang dia lantas menjawab “Menjadi Selesa, menerima cela diri dan walau apapun yangberlaku pada tubuh… biarpun ia sangat menjijikkan dan menggelikan, tubuh itu adalah tubuh diri kita sendiri. Jagalah ia sebaik mungkin.”
#4 Polly Ellens
Sumber: Missguided
Fesyen dengan wajah model yang cantik tanpa cela tidak dapat dipisahkan. namun, ia tidak pernah menghalang model yang memiliki keadaan wajah yang dipenuhi tompok-tompok pigmentasi ini menjadi perhatian umum.
Menurutnya, sudah tiba masa untuk dunia kecantikan dan fesyen hari ini beralih kepada perubahan bagi memperkasa kaum wanita dengan menghentikan khidmat suntingan photoshop pada foto-foto model.
#5 Mariana Mendes
Sumber: Missguided
Sering diejek buruk, Mariana Mendes memiliki tompok hitam bekas tanda lahir yang agak lebar meliputi kawasan utama wajahnya iaitu sekitar kawasan tulang hidung hingga ke dahi dan sekitar penjuru mata.
Baru sahaja mencecah usia 25 tahun, dirinya yang berasal dari Brazil dan merupakan seorang pembantu jurugaya ini bijak menangani kelemahan diri, berani mengubah persepsi buruk orang terhadapnya dengan menjadi model. Cara ini setidaknya dapat mengubah tomahan negatif orang menjadi postif. Untuk pengetahuan semua, Mariana kini sudah dikenali ramai kerana fizikalnya yang unik.
#6 Beth Brice
Sumber: Missguided
Merupakan seorang penuntut di sebuah universiti di Manchester. Sering hidup dalam keseorangan, beliau tidak pernah lupa untuk menutup cela yang ada pada tubuh dengan berpakaian litup. Namun, ia bukanlah penghalang untuk dirinya menonjolkan diri kepada masyarakat kerana menurutnya lagi, maksud kecantikan itu baginya adalah apa yang ada di dalam -merangkumi personaliti, kebahagian, cinta dan penerimaan.
Pokoknya kalau kita yakin dengan diri kita, semuanya akan okay.
Semoga bermanfaat! ❤
RUJUKAN
Tags: Keberanian WanitaKecacatan KulitKecantikan Sebenarkecantikan wanitaKulit Tidak NormalmodelModel Berkulit HodohModel Pamer Kulit Hodoh


Black Eyed Peas, Sistar, T-Ara, Rossa & Banyak Lagi Bakal Beraksi di Johor

Pertabalan Sultan Ibrahim Sultan Iskandar sebagai Sultan Johor buat kali kelima dalam sejarah Johor ditetapkan diadakan di Istana Besar Johor pada 23 Mac, sekaligus telah diisytiharkan sebagai cuti umum di Johor. Bersempena dengan majlis pertabalan itu, satu siri program seperti konsert dan teater muzikal akan diadakan dari 23 Mac – 30 Mac di Johor.
Perayaan selama seminggu terdiri daripada perarakan dihiasi bot, persembahan kebudayaan, pertunjukan bunga api, karnival sukan, parti dan sebagainya. Tapi, apa yang menarik minat ialah konsert yang akan berlaku di Danga Bay pada 26 Mac sehingga 29 Mac ini bakal menggembirakan anda. Apa tidaknya, antara yang bakal membuat persembahan adalah mereka yang sangat hebat. Siapa?

Dengan kerjasama Iskandar Waterfront Holdings Sdn Bhd (IWH), Pengerusi Pelancongan, Perdagangan dan Jawatankuasa Hal Ehwal Pengguna, Datuk Tee Siew Kiong berkata, Jabatan Pelancongan Johor akan menganjurkan 4 hari terbuka konsert di Danga Bay bermula 26 Mac. Tee berkata 50,000 orang dijangka menghadiri konsert yang akan menampilkan kedua-dua artis antarabangsa dan tempatan termasuk Taboo Black Eyed Peas, SISTAR, T-Ara, Fuying & Sam, Rossa, Sheila Majid, Jacklyn Victor, Shila Amzah, Penny Tai, Alley Cats dan banyak lagi.

Konsert akan diadakan selama 4 malam berturut-turut dari 26-29 Mac akan bermula seawal jam 8:30 malam. Konsert pembukaan akan diserikan dengan persembahan Kpop oleh SISTAR dan penyanyi seberang Rossa. T-Ara akan bersama-sama Shila Amzah dan Black Eyed Peas untuk penutup konsert pada 29 Mac.
Teruja bukan? Konsert akan diadakan dari 26 hingga 29 Mac di Danga Bay, Johor Bahru dari jam 8.30 malam dan paling best masuk adalah percuma….
Jadi, jom serbu JB kalau nak tengok artis kesayangan anda perform live depan anda….
BACA:  Lelaki Paling Seksi Di Dunia Jadi Milik Pelakon 52 Tahun Ini, Awet Muda Sampai Sekarang!Sumber : hype.my & says.com
Tags: black eyed peasdanga baykonsert di danga baykonsert di johorrossasistarsultan johort-ara